Έδειξε αντανακλαστικά ο Γιώργος Βαρεμένος - Newpost.gr\nΣάββατο, 30 Νοεμβρίου 2013, 13:47\nΈδειξε αντανακλαστικά ο Γιώργος Βαρεμένος\nΔημοσίευση 30 Νοεμβρίου 2013, 13:47\nΕμείς αργόσχολοι είμαστε κ. Βαρεμένε;\nΆμεση ήταν η αντίδραση του βουλευτή του ΣΥΡΙΖΑ Γ. Βαρεμένου στο επεισόδιο που έγινε την Πέμπτη το βράδυ στη Λέσχη Αξιωματικών όταν ήρθε και πήρε από το «πηγαδάκι» των δημοσιογράφων τον υπουργό Εθνικής Άμυνας Δ. Αβραμόπουλο ενώ επικρατούσε μία συγκρατημένη αισιοδοξία από τους στρατιωτικούς συντάκτες ότι θα έβγαινε κάποια είδηση.\nΝα θυμίσουμε ότι η συγκέντρωση αυτή γίνονταν μετά από την νυχτερινή άσκηση στον Έβρο και ο Γ. Βαρεμένος ήρθε και πήρε τον υπουργό λέγοντας «πάμε να φύγουμε έχουμε και πρωινό ξύπνημα».\nΔιαβάζοντας το σχετικό παραπολιτικό του newpost.gr ότι οι δημοσιογράφοι δεν είναι αργόσχολοι και έχουν και αυτοί πρωινό ξύπνημα ο βουλευτής του Συνασπισμού επικοινώνησε μαζί μας προκειμένου να εξηγήσει . Συγκεκριμένα διευκρίνισε ότι δεν είχε αντιληφθεί ότι ο Δ. Αβραμόπουλος εκείνη την ώρα ήταν περικυκλωμένος από τους στρατιωτικούς συντάκτες και πως αν το ήξερε δεν θα προέβαινε σε αυτή την κίνηση.\nΔεκτή η απάντηση. Παρεξηγήσεις εύκολα δημιουργούνται αλλά θέλει τόλμη και πρωτίστως διάθεση να λύνονται τα όποια θέματα προκύπτουν. Εξάλλου και ο Γ. Βαρεμένος από ότι μάθαμε όταν ήταν δημοσιογράφος υπήρξε και στρατιωτικός συντάκτης άρα ξέρει την αγωνία του ρεπορτάζ, ειδικότερα την ανεύρεση ειδήσεων στο Πεντάγωνο.\n#2 Δημοσκόπηση: Συντριπτικό προβάδισμα για ΝΔ με 30,5% έναντι 15,1% του ΣΥΡΙΖΑ #3 Αυτοί θα πάρουν το μέρισμα-σύνταξη στις 22 Δεκεμβρίου: Οι κατηγορίες και τα ποσά\n#4 Βουλευτές «περικύκλωσαν» τον Τσίπρα (φωτό)\n#5 Φονικό- μυστήριο τα ξημερώματα στην Πλατεία Αττικής: Νεκρός με μια σφαίρα στο κεφάλι\nΙΧ παρέσυρε πεζό στη Θεσσαλονίκη\nΠολιτική κόντρα στο «Ακραίως» για το εφάπαξ βοήθημα που εξήγγειλε ο πρωθυπουργός ΠΑΡΑΠΟΛΙΤΙΚΑ\nΣτο προεδρικό μέγαρο της Ιταλίας ο Τζεντιλόνι - Mέσα στην ημέρα οι ανακοινώσεις\nΝτύνεται γαμπρός ο Φορτούνης! (ΦΩΤΟ)


ΠΟΛΙΤΙΚΗ ΕΝΗΜΕΡΩΣΗ: 07/08/12\nΟμιλία Αρβανιτόπουλου στη Βουλή\n"Γιατί πρέπει να σωθεί το ευρώ, κυρία Μέρκελ;"...\nΣε... συνέντευξη που παραχώρησε στο γερμανικό τηλεοπτικό δίκτυο ZDF, ο κ. Γκάουκ επισήμανε ότι η πολιτική ηγεσία της χώρας δυσκολεύεται να εξηγήσει γιατί είναι ζωτικής σημασίας η Γερμανία να διαδραματίσει ρόλο-"κλειδί" στη διάσωση του ενιαίου νομίσματος της Ευρώπης και προσφέρθηκε να βοηθήσει στην προσπάθεια να παρουσιαστούν οι κυβερνητικές προτεραιότητες.\n«Μερικές φορές είναι δύσκολο να εξηγήσει τι αφορούν όλα αυτά. Και μερικές φορές, υπάρχει έλλειψη προσπάθειας να πούμε ανοικτά στο λαό τι πραγματικά συμβαίνει» πρόσθεσε ο Γκάουκ..\n- Την άσκηση του επαγγέλματος του καπνοπώλη σε μη κατοικημένες περιοχές από κατηγορίες επαγγελματικών εγκαταστάσεων άλλων των εξοχικών κέντρων, ξενοδοχείων (μοτέλ), εστιατορίων και κυλικείων αεροδρομίων, καθώς και κυλικείων επιβατικών πλοίων. Πηγή: naftemporiki.gr\nΠεδίο μάχης για τα «ασημικά» του Δημοσίου...\n«Πουλάμε, αλλά δεν ξεπουλάμε», λέει ο πρωθυπουργός και κυβερνητικές πηγές τονίζουν ότι το πρόγραμμα αποκρατικοποιήσεων δεν θα γίνει έρμαιο κερδοσκοπικών συμφερόντων που επιδιώκουν να ... αποκτήσουν «αντί πινακίου φακής» δημόσιες επιχειρήσεις.\nΤην ίδια ώρα, το οικονομικό επιτελείο της κυβέρνησης σχεδιάζει επιθετικότερη πολιτική στον τομέα της αξιοποίησης των ακινήτων αλλά και των υποδομών όπως αεροδρόμια, λιμάνια κ.ά., αίροντας όλα τα γραφειοκρατικά και διοικητικά εμπόδια προκειμένου να αξιοποιηθούν με διαδικασίες εξπρές.\nΥψηλά ιστάμενο κυβερνητικό στέλεχος, δίνοντας το στίγμα των πολιτικών επιλογών και των προθέσεων για το πρόγραμμα αποκρατικοποιήσεων έλεγε χαρακτηριστικά ότι «οι κινήσεις πρέπει να είναι προσεκτικές στη συγκεκριμένη οικονομική συγκυρία όπου οι αποτιμήσεις βρίσκονται στο ναδίρ. Σε καμιά περίπτωση δεν πρέπει να δοθεί το μήνυμα ότι υπό τη δημοσιονομική πίεση και των επιταγών της τρόικας, η Ελλάδα βάζει άρον άρον πωλητήριο σε όλη τη δημόσια περιουσία».\nΗ γραμμή πλεύσης συνοψίζεται στο δόγμα «πουλάμε χωρίς βιασύνες, την κατάλληλη στιγμή και με το μέγιστο όφελος για το Δημόσιο και την οικονομία» και με τίμημα που δεν θα είναι χαμηλότερο της αξίας ή στη χρηματιστηριακή τιμή που σήμερα έχει πέσει στα Τάρταρα. Κυβερνητικές πηγές τόνιζαν με νόημα ότι το πρόγραμμα αποκρατικοποιήσεων δεν θα γίνει έρμαιο κερδοσκοπικών συμφερόντων που «μυρίστηκαν ψητό» και επιχειρούν εκμεταλλευόμενα την αρνητική συγκυρία για τη χώρα και τις πιέσεις της τρόικας να αποκτήσουν «αντί πινακίου φακής» δημόσιες επιχειρήσεις.\nΣύμφωνα με παράγοντες της αγοράς, βρίσκεται σε εξέλιξη επιχείρηση εξαγοράς σε εξευτελιστικές τιμές επιχειρήσεων του Δημοσίου από ξένα επιχειρηματικά κέντρα που έχοντας πρόσβαση στην τρόικα τη χρησιμοποιούν σαν ιμάντα μεταβίβασης των οικονομικών τους πλάνων και επιδιώξεων.\nΣύμφωνα με πληροφορίες, το σχέδιο της κυβέρνησης διαχωρίζεται σε τρεις βασικούς άξονες: τις εισηγμένες στο Χρηματιστήριο εταιρείες, τις μη εισηγμένες εταιρείες και φορείς του Δημοσίου και τα ακίνητα με τις υποδομές.\nΕιδικότερα, για τις εισηγμένες, η κυβέρνηση θα βρεθεί αντιμέτωπη με τη δυσπιστία των αγορών ως προς τις δυνατότητες τις οποίες έχει να προετοιμάσει έγκαιρα εταιρείες που αντιμετωπίζουν σοβαρά διαρθρωτικά προβλήματα και να τις ιδιωτικοποιήσει με ικανοποιητικό αντάλλαγμα.\nΧαρακτηριστικό είναι το παράδειγμα δημοσίων επιχειρήσεων κοινής ωφέλειας οι οποίες έχουν συσσωρεύσει απαιτήσεις από καταναλωτές που αδυνατούν να καλύψουν ακόμα και τις βασικές τους ανάγκες. Στη μεν ΕΥΔΑΠ έχουν συσσωρευτεί υποχρεώσεις δήμων οι οποίοι είτε δεν εισπράττουν από τους τελικούς χρήστες το αντίτιμο είτε δεν το αποδίδουν λόγω στενότητας.\nΕπιπλέον, ανάλογα φαινόμενα σε μεγαλύτερα κλίμακα έχουν δημιουργηθεί στη ΔΕΗ όπου λόγου του τέλους ακινήτων έχουν συσσωρευτεί υποχρεώσεις εκατοντάδων εκατομμυρίων σε μια περίοδο που η ΔΕΗ λόγω και των πολιτικών αποφάσεων δεν μπορεί να προχωρήσει σε διακοπές ηλεκτροδότησης. Επιπρόσθετα οι υποχρεώσεις για τη ΔΕΗ που απορρέουν από το μνημονίου Φεβρουαρίου δεν έχουν καλυφθεί στο σύνολό τους.\nΕιδικότερα είχε αναληφθεί η υποχρέωση από 1η Ιουλίου να εφαρμοζόταν το νέο τιμολόγιο για τους καταναλωτές (μη προστατευόμενους καταναλωτές) έπειτα από σχετική μελέτη, αλλά λόγω των εκλογικών αναμετρήσεων η σχετική προετοιμασία δεν έχει ολοκληρωθεί.\nΤην άρση των εμποδίων και την κάλυψη των ρυθμιστικών κενών για την επιτάχυνση της αποκρατικοποίησης της ΔΕΗ και της ΕΥΔΑΠ εξήγγειλε ο πρωθυπουργός κατά την ανάγνωση των προγραμματικών δηλώσεων της κυβέρνησης.\nΟπως είπε, η απελευθέρωση της αγοράς ενέργειας δεν θα γίνει αποσπασματικά αλλά οργανωμένα με επιτελικό σχεδιασμό και με ενίσχυση του ρυθμιστικού πλαισίου και με περιβαλλοντικές ρήτρες αντίστοιχες με ό,τι ισχύει στις άλλες χώρες-μέλη της Ευρωπαϊκής Ενωσης. Για την ΕΥΔΑΠ ανέφερε ότι θα είμαστε ιδιαίτερα προσεκτικοί με την προγραμματισμένη αποκρατικοποίηση των εταιρειών υδάτων, λαμβάνοντας υπ' όψιν την ανάγκη να ενισχυθεί ο ρυθμιστικός έλεγχος του κράτους πάνω στη διαχείριση των υδάτινων πόρων.\nΠαράγοντες της αγοράς επισημαίνουν ότι ο χρόνος που θα απαιτηθεί για να ολοκληρωθούν οι απαιτούμενες θεσμικές παρεμβάσεις, εκ των πραγμάτων θα οδηγήσουν σε νέο εκτροχιασμό του προγράμματος αποκρατικοποιήσεων. Επιπλέον των δυσκολιών που προκύπτουν από την ελλιπή προετοιμασία δημιουργείται ένα γενικότερο θέμα από την κατάσταση που βρίσκονται οι διεθνείς αγορές κεφαλαίου αυτή την περίοδο. Η αστάθεια που επικρατεί, σε συνδυασμό με τον υψηλό κίνδυνο χώρας καθιστούν δυσχερέστατη τη συμμετοχή αξιόπιστων διεθνών επενδυτών στις ελληνικές ιδιωτικοποιήσεις.\nΕξαίρεση βεβαίως αποτελούν ορισμένες επιχειρήσεις οι οποίες έχουν αποδείξει ότι αποτελούν μηχανές κοπής χρήματος όπως τα λαχεία και ο ΟΠΑΠ. Η ροπή των Ελλήνων στα παίγνια καθώς και η ευρωστία των συγκεκριμένων επιχειρήσεων τις καθιστούν εξαιρετικά ελκυστικές στους ξένους επενδυτές.\nΣε ό,τι αφορά τις μη εισηγμένες επιχειρήσεις η κατάσταση είναι σύνθετη, αφού στις μεν κερδοφόρες της ενέργειας (ΔΕΠΑ, ΔΕΣΦΑ) οι προοπτικές είναι καλύτερες, όμως για τις πιο ζημιογόνες (ΕΑΣ, ΕΛΒΟ) το κλίμα είναι αρνητικό. Στις δυο πρώτες έχει ολοκληρωθεί η προεπιλογή των ενδιαφερομένων επενδυτών, αλλά αναμένεται να πιστοποιηθεί εάν το αρχικό ενδιαφέρον θα εκφραστεί σε ικανοποιητικές προσφορές. Στις δε αμυντικές βιομηχανίες είναι προφανές ότι εάν δεν υπάρξει προοπτική νέων συμβάσεων με το ελληνικό δημόσιο, τότε δεν αναμένεται κανένα ουσιαστικό ενδιαφέρον.\nΣτον τρίτο πυλώνα της κυβερνητικής στρατηγικής, δηλαδή στην αξιοποίηση ακινήτων, η Ελλάδα διαθέτει ακίνητα με ισχυρή αναπτυξιακή δυναμική όπως είναι το σύμπλεγμα του Ελληνικού, τα ακίνητα στα Αφάντου της Ρόδου καθώς και η Κασσιόπη στην Κέρκυρα. Ειδικά γι' αυτά τα τρία ακίνητα έχουν ξεκινήσει σχετικές διαδικασίες, με αβέβαια όμως αποτελέσματα.\nΟ κίνδυνος χώρας δυσχεραίνει τις κινήσεις των επενδυτών, οι οποίοι εξετάζουν σε βάθος τις επενδυτικές ευκαιρίες, στα συγκεκριμένα ακίνητα όμως η τελική προσφορά τους θα επηρεαστεί από τις μακροοικονομικές εξελίξεις.\nΗ κυβέρνηση θα πρέπει να δώσει μάχη για να ανατρέψει το κλίμα στον τομέα των ιδιωτικοποιήσεων. Οι καθυστερήσεις ετών από την κυβέρνηση Παπανδρέου έχουν δημιουργήσει καχυποψία. Η ατμόσφαιρα κωλυσιεργίας περί αλλαγών στην ηγεσία του ΤΑΙΠΕΔ δημιουργεί πρόσθετες αβεβαιότητες. Τα νέα στελέχη πρέπει να σηματοδοτούν την αποφασιστικότητα της κυβέρνησης να προχωρήσει σε αυτόν τον τομέα. Ουσιαστικά, η νέα ηγεσία του Ταμείου θα πρέπει να δημιουργήσει την αγορά για το ελληνικό χαρτοφυλάκιο.\nΕιδική διεύθυνση υπό τον Γ. Μουρμούρα\nΑποκρατικοποιήσεις μέσω του Μαξίμου\nΕιδική διεύθυνση αποκρατικοποιήσεων, που θα υπάγεται απευθείας στον πρωθυπουργό και θα στεγάζεται στο Μέγαρο Μαξίμου, είναι αποφασισμένος να συστήσει ο Αντ. Σαμαράς θέλοντας -και με αυτόν τον τρόπο να δείξει- το ενδιαφέρον του για τον κρίσιμο αυτόν τομέα. Σύμφωνα με πληροφορίες, επικεφαλής της διεύθυνσης αυτής θα τοποθετηθεί ο σύμβουλος του πρωθυπουργού Γ. Μουρμούρας, ο οποίος και θα αποτελεί τον συνδετικό κρίκο μεταξύ των υποψήφιων επενδυτών, των υπουργών και του κ. Σαμαρά.\nΠρόκειται ουσιαστικά για ένα σύστημα διακυβέρνησης που εφαρμόστηκε από τον Τ. Ερντογάν, ο οποίος έχει θεσμοθετήσει θέση υφυπουργού, αρμόδιου για τις αποκρατικοποιήσεις, που υπάγεται απευθείας στον πρωθυπουργό.\nΣτόχος του κ. Σαμαρά είναι να έχει ο ίδιος απόλυτη εικόνα για την πρόοδο των επενδύσεων - ιδιωτικοποιήσεων και να δίνει λύσεις οσάκις ανακάμπτουν προβλήματα γραφειοκρατίας. Ο ίδιος ο πρωθυπουργός, όταν ερωτάται για τη σκοπιμότητα της δημιουργίας αυτής της διεύθυνσης, παραπέμπει στις κινήσεις που έκανε ο προκάτοχός του στη ΝΔ, Κ. Καραμανλής, ο οποίος ανέλαβε και έλυσε τελικά τα χρονίζοντα προβλήματα που υπήρχαν σε ό,τι αφορά την επένδυση για τη δημιουργία του πολυτελούς ξενοδοχείου «Κόστα Ναβαρίνο», στη Μεσσηνία.\nΟ κ. Μουρμούρας είναι πρόσωπο της απόλυτου εμπιστοσύνης του κ. Σαμαρά και εκτιμάται ότι μπορεί να παίξει καθοριστικό ρόλο στην υπέρβαση των προβλημάτων που προκύπτουν είτε από το θολό τοπίο των συναρμοδιοτήτων, είτε από τη γραφειοκρατία του ελληνικού Δημοσίου γενικότερα.\nΣυνέντευξη από την φυλακή\nΟλοκληρώθηκε η δεύτερη συνάντηση του υπουργού Οικονομικών Γ.Στουρνάρα με τους αξιωματούχους της τρόικας που βρίσκονται στην Αθήνα. Οι εκπρόσωποι των δανειστών ήθελαν, μετά τις επαφές με τους υπουργούς, να ακούσουν τις προγραμματικές δηλώσεις της κυβέρνησης, και να συναντηθούν εκ νέου με τον κ. Στουρνάρα, εν όψει της σύνταξης της αναφοράς τους προς το ΔΝΤ, την Ευρωπαϊκή Επιτροπή και την Ευρωπαϊκή Κεντρική Τράπεζα.\nΜίζες δόθηκαν, αλλά δεν πήρα ούτε ευρώ, λέει ο Άκη...\nΣε βαρύ κλίμα το Eurogroup της Δευτέρας, δύσκολη α...


Στα γενέθλια (κάτι λείπει) - Mamoula\nΗ ημέρα των γενεθλίων του παιδιού σου υποτίθεται ότι είναι μέρα γιορτής. Όταν όμως έχεις περάσει από ΜΕΝΝ, τίποτα δεν είναι τόσο απλό. Αναμφίβολα η χαρά είναι μεγάλη. Όμως πάντα κάτι λείπει.Λείπει εκείνο το κομμάτι που άφησες σε κάποιο επισκεπτήριο, σε κάποιο διάδρομο, σε κάποια αίθουσα αναμονής ακούγοντας ότι τα πράγματα είναι δύσκολα, ότι η κατάσταση επιδεινώθηκε, ότι κάποιο παιδάκι χάθηκε.\nΤης Τασούλας Μελισσοπούλου\n*To κείμενο πρωτοδημοσιεύτηκε στο site www.31evdomades.gr και μπορείτε να το δείτε εδώ


Σεισαχθεια: Πολιτική και Οικονομική Ανεξαρτησία\nΈχω την τιμή να εγκαινιάζω τον κύκλο των ομιλιών. Κανονικά αυτό θα ’πρεπε να γίνει από τον σύντροφο Ραούλ Κάστρο, αλλά επειδή πρόκειται για οικονομικά θέματα, μου ανέθεσε να μιλήσω εγώ στη θέση του. Εμείς που είμαστε οι στρατιώτες της επανάστασης άμεσα εκτελούμε έργα που το καθήκον μας επιβάλλει και συχνά είμαστε υποχρεωμένοι να προχωρήσουμε στην εκτέλεση ορισμένων, για τα οποία, το ολιγότερο που μπορώ να πω είναι, πως δεν έχουμε την ιδανική κατάρτιση. Μια απ’ αυτές τις περιπτώσεις είναι και η σημερινή: Οφείλω να εξηγήσω με απλές λέξεις και με κατανοητές για όλους ιδέες, την τεραστία σημασία του θέματος της πολιτικής εξουσίας και της οικονομικής ανεξαρτησίας. Πρέπει επίσης να τους ξεκαθαρίσω, γιατί αυτοί οι δυο στόχοι είναι πολύ στενά συνδεδεμένοι. Ο ένας μπορεί κάποτε να προηγείται του άλλου, όπως συνέβη μια ορισμένη στιγμή στην Κούβα, αλλά κανονικά πηγαίνουν πάντα ζευγαρωμένοι και πρέπει να συναντηθούν, είτε θετικά όπως στην Κούβα που, αφού επέτυχε την πολιτική της ανεξαρτησία, αφιερώνεται αμέσως στο να επιτύχει και την οικονομική, είτε αρνητικά στην περίπτωση των χωρών που επιτυγχάνουν την πολιτική τους ανεξαρτησία ή αποβλέπουν σ’ αυτήν και που στην αδυναμία τους να εξασφαλίσουν την οικονομική τους ανεξαρτησία, αφήνουν την πολιτική τους ανεξαρτησία να αδυνατίσει, μέχρι που την χάνουν ολοκληρωτικά. Το επαναστατικό μας καθήκον, σήμερα, δεν πρέπει να ασχολείται μόνον με το φορτωμένο από απειλές παρόν μας. Πρέπει να σκεφτόμαστε επίσης και το μέλλον.\nΠριν μιλήσουμε για τις προσπάθειες που πραγματοποιεί η Επανάσταση αυτή τη στιγμή, προκείμενου αυτοί οι δυο στόχοι να γίνουν πραγματικότητα, θα εξηγήσω για σας τούτες τις δυο έννοιες που πρέπει πάντα να συμπορεύονται. Οι ορισμοί δεν είναι ποτέ ικανοποιητικοί. Αποβλέπουν πάντα να παγώσουν τους στόχους και να τους νεκρώσουν, αλλά πρέπει να δώσουμε τουλάχιστον μια γενική ιδέα αυτών των δυο δίδυμων στόχων. Μερικοί δεν καταλαβαίνουν (ή δεν θέλουν να καταλάβουν, που κάνει το ίδιο) σε τι συνίσταται η εξουσία, και πανικοβάλλονται, όταν παραδείγματος χάριν η χώρα μας υπογράφει μια συμφωνία (στην οποία, εν παρένθεση, είχα την τιμή να συμμετέχω) όπως η εμπορική συμφωνία με την Σοβιετική Ένωση. Ο αγώνας για την εξουσία έχει προηγούμενα στην ιστορία της Αμερικής. Για να μην πάμε πολύ μακριά, αυτές τις μέρες, δυο μέρες πριν για την ακρίβεια, ήταν η επέτειος της απαλλοτρίωσης των εταιριών πετρελαίων του Μεξικού, από την κυβέρνηση του Λάζαρο Κάρντενας. Εμείς, οι νέοι, ήμασταν τότε παιδιά. Πάνε είκοσι χρόνια από τότε και δεν μπορούμε να διανοηθούμε τι πλήγμα ήταν, ένα παρόμοιο πλήγμα με το τωρινό, για την Αμερική. Πάντως οι όροι και οι μομφές ήταν οι ίδιες με κείνες που η Κούβα θα υποστεί σήμερα, ίδιες με κείνες που υπέστη η Γουατεμάλα πριν λίγο καιρό και που την έζησα προσωπικά. Είναι οι ίδιες που πρέπει να υποστούν στο μέλλον όλες οι χώρες που θα βαδίσουν αποφασιστικά σ’ αυτό το δρόμο της λευτεριάς. Μπορούμε να πούμε σήμερα, σχεδόν χωρίς υπερβολή, ότι οι μεγάλες επιχειρήσεις του Τύπου και οι εκπρόσωποι των Ην. Πολιτειών δίνουν τον τόνο της σημασίας και της εντιμότητας μιας ιθύνουσας χώρας. Αρκεί ν’ αντιστρέψουμε τους όρους. Όσο περισσότερο βάλλεται ένας πρωτοπόρος, τόσο καλύτερος είναι χωρίς αμφιβολία. Κι έχουμε σήμερα το προνόμιο να είμαστε η χώρα και η κυβέρνηση που μας χτυπούν αμείλικτα. Αυτό το ρεκόρ δεν περιορίζεται στο παρόν. Μπορούμε να πούμε πως είμαστε οι πλέον βαλλόμενοι στην ιστορία της Αμερικής, περισσότερο και από τη Γουατεμάλα, ίσως ακόμη και από το Μεξικό του ’38 ή του ’36, όταν ο στρατηγός Κάρντενας διέταξε την εθνικοποίηση. Την εποχή εκείνη το πετρέλαιο έπαιζε σημαντικό ρόλο: Η ζάχαρη σήμερα παίζει τον ίδιο ρόλο σε μας: μιας μονοκαλλιέργειας προορισμένης για μια μοναδική αγορά.\nΤώρα υπάρχουν βασιλιάδες χωρίς στέμματα: είναι τα μονοπώλια, αληθινοί αφέντες ολόκληρων χωρών, ακόμα και ηπείρων, σαν την περίπτωση της Αφρικής, ενός γερου τμήματος της Ασίας και δυστυχώς επίσης της Αμερικής μας. Κατά καιρούς προσπάθησαν να κυριαρχήσουν στον κόσμο. Όπως ο Χίτλερ, ο εκπρόσωπος των μεγάλων γερμανικών μονοπωλίων, που προσπάθησε να επιβάλει την ιδέα της ανωτερότητας μιας φυλής στον κόσμο, με έναν πόλεμο που στοίχισε τη ζωή 40 εκατομμυρίων ανθρώπινων υπάρξεων. Η σημασία των μεγάλων μονοπωλίων είναι τεραστία. Σε σημείο που να εξουδετερώνει την πολιτική ισχύ σε πολλές από τις δημοκρατίες μας. Πριν μερικά χρόνια διάβαζα ένα δοκίμιο του Παπινι, όπου ο ήρωας του, ο Γκογκ, αγοράζει μια δημοκρατία και λέει πως σκέπτεται να έχει πρόεδρο, βουλή, στρατο και αισθάνεται άρχοντας, ενώ στην πραγματικότητα έχει αγοράσει το αρχοντιλικι. Αυτή η καρικατούρα είναι απόλυτα ακριβής: υπάρχουν δημοκρατίες που έχουν όλα τα τυπικά στοιχεία για να είναι τέτοιες και που στην πραγματικότητα εξαρτώνται από την θέληση της πανταχού παρούσας Εταιρίας Φρούτων, από την Standard Oil ή από ένα μονοπώλιο πετρελαίων κι άλλες πάλι από τον βασιλιά του κασσίτερου ή από τους μεγαλέμπορους των καφέδων (και δεν δίνω ’δω παρά αμερικανικά παραδείγματα, για να μη μιλήσουμε για την Αφρική ή την Ασία). Με αλλά λόγια η πολιτική κυριαρχία είναι ένας όρος που δεν πρέπει να προσπαθούμε να εξηγήσουμε με επιφανειακούς ορισμούς. Πρέπει να εμβαθύνουμε περισσότερο και να ερευνούμε τις ρίζες. Όλες οι συνθήκες, όλοι οι κώδικες των νομών επιβεβαιώνουν ότι η εθνική πολιτική κυριαρχία είναι μια ιδέα αδιαχώριστη από την έννοια του κυρίαρχου Κράτους, του μοντέρνου Κράτους. Αν δεν συνέβαινε αυτό, ορισμένες δυνάμεις δεν θα αισθάνονταν την υποχρέωση να αποκαλούν τις αποικίες τους ελευθέρα συνεταιρικά Κράτη προσπαθώντας με τον τρόπο αυτό να καμουφλάρουν την αποικιοποίηση με άλλους όρους. Το εσωτερικό καθεστώς του κάθε λαού που του επιτρέπει να εξασκεί την εξουσία του περισσότερο ή λιγότερο απόλυτα, είναι ένα θέμα που πρέπει να ρυθμίζεται απ’ αυτόν τον ίδιο το λαό. Αλλά εθνική κυριαρχία, κατ’ αρχήν, εξασφαλίζει σε μια χώρα το δικαίωμα να αρνείται οποιαδήποτε επέμβαση που θέτει σε κίνδυνο την ύπαρξη της, καθώς και το δικαίωμα να διαλέγει τον τρόπο της διακυβέρνησης που της ταιριάζει καλύτερα. Αυτό εξαρτάται από τη θέληση της και ο λαός της είναι ο μόνος που μπορεί ν’ αποφασίσει αν μια κυβέρνηση πρέπει ή όχι να αλλάξει. Άρα όλες αυτές οι αρχές περί πολιτικής και εθνικής ισχύος δεν είναι παρά κούφια λόγια, όταν δεν συνοδεύονται από οικονομική ανεξαρτησία.\nΗ επανάσταση μας δεν θέλει να επαναλάβει τα σφάλματα που έγιναν στα 1930: Με το να δολοφονήσεις απλώς έναν άνθρωπο, χωρίς να αντιληφτείς ότι αυτός ο άνθρωπος εκπροσωπεί μια τάξη και ένα σύστημα και πως αν δεν καταστραφεί όλο αυτό το σύστημα οι εχθροί του λαού θα εφεύρουν έναν άλλον άνθρωπο. Η Επανάσταση λοιπόν, οφείλει να καταστρέψει από τις ρίζες το κακό που τσακίζει την Κούβα. Πρέπει να μιμηθούμε τον Μαρτί και να επαναλαμβάνουν αδιάκοπα πως ριζοσπαστικός δεν σημαίνει άλλο τίποτα, παρά τούτο: αυτό που πάει στις ρίζες. Ο ριζοσπαστισμός δεν εφαρμόζεται αν δεν βλέπεις το βάθος των πραγμάτων κι αν δεν συνεργάζεσαι για την ευτυχία των ανθρώπων. Ο Φιντέλ του έδωσε έναν καινούριο ορισμό: «Αυτή η Επανάσταση προτίθεται να ξεριζώσει τις αδικίες από τη ρίζα», λέγοντας ακριβώς ότι εννοούσε και ο Μαρτί αλλά με αλλά λόγια. Μια και ο μεγάλος αντικειμενικός στόχος πέτυχε με την ανατροπή της τυραννίας και την αποκατάσταση της επαναστατικής εξουσίας γεννημένης από τον λαό, ο νέος στρατηγικός στόχος αυτής της εξουσίας, που το οπλισμένο της χέρι είναι από τώρα κι έπειτα ένα όπλο του λαού, θα γίνει η κατάκτηση της οικονομικής ανεξαρτησίας, η καθολική δηλαδή εθνική κυριαρχία. Χθες οι αντικειμενικοί στόχοι της τακτικής του αγώνα ήταν η Σιέρα, οι πεδιάδες, η Σάντα Κλάρα, το Παλάτι, τα κέντρα παραγωγής που έπρεπε να κατακτηθούν με μια κατά μέτωπο επίθεση ή με πολιορκία ή με παράνομη δράση.\nΟι στόχοι της σημερινής μας τακτικής είναι ο θρίαμβος της Αγροτικής Μεταρρύθμισης, που θ’ αποτελέσει τη βάση της βιομηχανοποίησης της χώρας, η εξάπλωση του εξωτερικού εμπορίου, η ανύψωση του βιοτικού λαϊκού επιπέδου, προκείμενου να επιτύχουμε το μεγάλο στρατηγικό μας στόχο που είναι η απελευθέρωση της εθνικής μας οικονομίας. Το οικονομικό μέτωπο είναι σήμερα στο προσκήνιο του αγώνα, ακόμα και αν υπάρχουν κι αλλά, τεραστίας σημασίας προβλήματα, όπως της παιδείας παραδείγματος χάριν. Η παιδεία θα μας επιτρέψει να φτιάξουμε τεχνικούς που είναι αναγκαίοι γι’ αυτή τη μάχη. Αλλά και αυτό ακόμη επιβεβαιώνει πως το οικονομικό μέτωπο είναι το σημαντικότερο και ότι ο προορισμός της παιδείας θα είναι να προμηθεύει αγωνιστές γι’ αυτόν τον αγώνα στις καλύτερες δυνατές συνθήκες. Μπορώ να αποκαλέσω τον εαυτό μου στρατιωτικό, στρατιωτικό που βγήκε από το λαό, που πήρε το όπλο όπως τόσοι άλλοι υπακούοντας απλά σε ένα προσκλητήριο, που πραγματοποίησε το καθήκον που τη στιγμή που χρειάστηκε και που βρίσκεται σήμερα στο πόστο που ξέρετε. Δεν ισχυρίζομαι πως είμαι ένας οικονομολόγος. Απλά, όπως όλοι οι επαναστάτες αγωνιστές βρίσκομαι σ’ αυτό το οχυρό που με τοποθέτησαν και είμαι υποχρεωμένος να ανησυχώ περισσότερο απ’ οποιονδήποτε για την τύχη της εθνικής οικονομίας από την οποία εξαρτάται η μοίρα της Επανάστασης. Αυτή η μάχη στο οικονομικό πεδίο είναι διαφορετική από κείνες που δώσαμε στη Σιέρα: Αυτή εδώ είναι μάχη θέσεων, όπου το απρόοπτο δεν δημιουργείται σχεδόν ποτέ, όπου οι δυνάμεις συγκεντρώνονται και όπου οι επιθέσεις προετοιμάζονται συστηματικά. Στην παρούσα περίπτωση οι νίκες είναι προϊόντα εργασίας, σταθερότητας και προγραμματισμού. Πρόκειται για έναν πόλεμο που απαιτεί τον συλλογικό ηρωισμό, την θυσία του συνόλου και που δεν κρατάει μόνο μια μέρα, ούτε μια βδομάδα, ούτε καν ένα μήνα. Είναι ένας μακρύς πόλεμος και θα γίνεται ακόμη μακρύτερος, όσο δεν μελετούμε όλα τα χαρακτηριστικά του εδάφους και δεν αναλύουμε στο βάθος τον εχθρό.\nΟ Φιντέλ, δήλωσε στις 24 Φεβρουάριου στην C.T.C. (Συνομοσπονδία Κουβανών Εργατών): πώς να φανταστούμε μια επανάσταση που θα περίμενε από επενδύσεις ξένου ιδιωτικού κεφαλαίου την λύση των προβλημάτων της; Πώς να διανοηθούμε, πως μια επανάσταση που διεκδικεί τα δικαιώματα των εργατών που ποδοπατήθηκαν επί χρόνια, θα αναμένει λύσεις από το ξένο κεφαλαίο που πηγαίνει εκεί όπου έχει τα περισσότερα συμφέροντα και που επενδύει όχι στα είδη τα αναγκαία για τη χώρα, αλλά σε εκείνα που του επιτρέπουν, τα περισσότερα κέρδη του κεφαλαίου; Η Επανάσταση δεν θα μπορούσε, λοιπόν, να πάρει αυτό το δρόμο της διεργασίας. Έπρεπε να βρει έναν άλλο. Έπρεπε να χτυπήσει το πιο εξοργιστικό απ’ όλα τα μονοπώλια, το της ιδιοκτησίας της γης, να το καταστρέψει, να το μεταβιβάσει στα χέρια του λαού και ν’ αρχίσει μετά τον αληθινό αγώνα. Η μάχη στο επίπεδο της αγροτικής Μεταρρυθμίσεις δεν ολοκληρώθηκε, αυτό είναι γεγονός. Δίδεται τώρα και θα δοθεί στο μέλλον. Γιατί βέβαια τα μεγάλα μονοπώλια κατείχαν εδώ μεγάλες εκτάσεις γης, δεν ήσαν όμως και τα ισχυρότερα της περιοχής, όπως της χημικής βιομηχανίας, της μηχανικής βιομηχανίας και του πετρελαίου.\nΥπάρχουν φυσικά και κείνοι που ισχυρίζονται ότι όλες αυτές οι πωλήσεις στη Σοβιετική Ένωση είναι πωλήσεις με πολιτική χροιά που δεν αποβλέπουν παρά να ενοχλούν τις Ηνωμένες Πολιτείες. Ας το παραδεχτούμε. Η Σοβιετική Ένωση είναι ελεύθερη να ενοχλεί τις Ην. Πολιτείες αν αυτό της αρέσει. Αλλά σε μας πουλάει το πετρέλαιο και από μας αγοράζει τη ζάχαρη για να ενοχλήσει τις Ηνωμένες Πολιτείες και οποίες κι αν είναι οι προθέσεις της, εμείς δεν πουλάμε παρά εμπορεύματα και όχι την πολιτική μας κυριαρχία όπως το κάναμε άλλοτε. Σήμερα μιλάμε σαν ίσος προς ίσον. Σήμερα όταν μας επισκεφτεί ο αντιπρόσωπος μιας καινούργιας χώρας μας αντιμετωπίζει σαν ίσους προς ίσον. Και δεν έχει καμία σημασία το μέγεθος της χώρας από την οποία έρχεται ούτε και η δύναμη των κανονιών της. Η Κούβα, έθνος ελεύθερο έχει δικαίωμα ψήφου στα Ηνωμένα Έθνη. Ακριβώς όπως και οι Ην. Πολιτείες και η Σοβιετική Ένωση. Με αυτό το πνεύμα υπογράφτηκαν όλα τα σύμφωνα και μ’ αυτό θα υπογραφούν και όλες οι μελλοντικές εμπορικές συμφωνίες. Ο Μαρτι, το είχε σωστά προβλέψει, πριν τόσα χρόνια, όταν είχε δηλώσει πως το έθνος που αγοράζει είναι κείνο που εξουσιάζει, ενώ το έθνος που πουλάει είναι κείνο που υποτάσσεται. Όταν ο Φιντέλ Κάστρο εξήγησε πως το εμπορικό σύμφωνο με τη Σοβιετική Ένωση ήταν πολύ ευνοϊκό για την Κούβα, μπορούμε να πούμε πως εκφραζόταν με τα αισθήματα ολόκληρου του κουβανέζικου λαού. Γιατί όλοι αισθανθήκαμε λίγο πιο ελεύθεροι, σήμερα, γιατί είμαστε απόλυτα βέβαιοι πως αυτή η εμπορική συμφωνία που υπογράψαμε είναι προς τιμή της εξουσίας μας, πολύ ευνοϊκή για την Κούβα. Εάν μελετήσουμε τα επαχθή δάνεια των αμερικανικών εταιριών και αν τα συγκρίνουμε με την πίστωση που μας παραχώρησε η Σοβιετική Ένωση με 2 ½ % τόκο για 12 χρόνια, ένα από τα χαμηλότερα επιτόκια στην ιστορία των διεθνών εμπορικών σχέσεων, τότε μόνο θα καταλάβουμε τη σημασία της. Αυτή η πίστωση θα χρησιμεύσει φυσικά για την αγορά σοβιετικών εμπορευμάτων, αλλά είναι επίσης φανερό πως τα παραχωρούμενα δάνεια από την Export Bank π.χ. που είναι δήθεν ένας διεθνής οργανισμός, χρησιμεύουν για να αγοράζουν προϊόντα προκαθορισμένα από τα ξένα μονοπώλια. Ας πάρουμε μια Ηλεκτρική Εταιρία της Βιρμανίας π.χ. Η Export Bank της προσφέρει 8, ή και 15 εκατομμύρια πέζος. Εγκαθιστά ύστερα τα μηχανήματα παράγει μια Ηλεκτρική ενέργεια πολύ ακριβή και πολύ κακής ποιότητας. Κερδίζει τεραστία ποσά και εν συνεχεία το κράτος πληρώνει. Αυτά είναι τα συστήματα των διεθνών πιστώσεων, πολύ διαφορετικά από μια πίστωση παραχωρηθείσα σ’ ένα έθνος για να επωφεληθεί αυτό το ίδιο και όλοι οι απόγονοι του. Θα ήταν τελείως διαφορετικό αν η Σοβιετική Ένωση δάνειζε 100 εκατομμύρια πεσος σε μια απ’ αυτές τις εταιρίες για να εγκαταστήσει και να εξαγάγει μετά τα κέρδη στη Σοβιετική Ένωση. Αλλά τελικά θα εγκαταστήσουμε μια μεγάλη επιχείρηση σιδηρουργίας και ένα διυλιστήριο πετρελαίου, καθ’ ολοκληρία εθνικά και για την εξυπηρέτηση του λαού.\nΜε αλλά λόγια: ότι πληρώνουμε αντιπροσωπεύει αποκλειστικά το αντίτιμο εκείνων που λαβαίνουμε και πρόκειται για ένα αντίτιμο σωστό και τίμιο, όπως το είδαμε ήδη στην περίπτωση του πετρελαίου. Δεν ισχυρίζομαι ότι σε όλες τις συμφωνίες, που θα υπογράφουμε πάντα και με τον ίδιο ειλικρινή τρόπο που η κυβέρνηση εξηγεί όλες της τις ενέργειες, θα μπορούμε να σας αναγελούμε το ίδιο εξαιρετικά χαμηλές τιμές για όλα τα εμπορεύματα και τα βιομηχανικά είδη που θ’ αγοράζουμε. Πρέπει ακόμη να αναφέρουμε πως ο Ντάριο ντε λα Μαρίνα έχει αντιρρήσεις. Λυπούμαι που δεν κρατώ μαζί μου ένα άρθρο πολύ ενδιαφέρον, όπου εξηγεί με 5, 6 ή 7 επιχειρήματα τους λόγους που τον κάνουν να κριτικάρει αυτή την εμπορική συμφωνία. Όλα είναι λανθασμένα, τόσο στην ερμηνεία τους, που είναι ήδη σοβαρό, όσο και στις πληροφορίες τους. Ισχυρίζεται π.χ. πως αυτή η συμφωνία σημαίνει πως η Κούβα αναλαμβάνει την υποχρέωση να υποστηρίζει τους σοβιετικούς ελιγμούς στα Ηνωμένα Έθνη. Για την ακρίβεια πρόκειται για μια δήλωση τελείως ανεξάρτητη απ’ αυτή τη συμφωνία και που συντάχθηκε κοινή συναινέσει, σύμφωνα με την οποία η Κούβα υποχρεώνεται να υποστηρίζει την ειρήνη στα Ηνωμένα Έθνη. Ούτε λίγο, ούτε πολύ κατηγορούν την Κούβα, όπως ήδη το εξήγησε ο Φιντέλ, γιατί κάνει ακριβώς αυτό για το οποίο δημιουργήθηκαν τα Ηνωμένα Έθνη σύμφωνα με το καταστατικό τους. Ο υπουργός μας Εμπορίου, ανέτρεψε όλα τα αλλά οικονομικά του επιχειρήματα τα γεμάτα ανακρίβειες και χοντροκομμένες ψευτιές. Απ’ αυτές η φοβερότερη αφορά την τιμή. Ξέρετε πως η τιμή της ζάχαρης στην παγκόσμια αγορά, εξαρτάται φυσικά από την πρόσφορα και τη ζήτηση. Ο Ντάριο ντε λα Μαρίνα λέει πως αν αυτό το εκατομμύριο τόνοι που πουλάει η Κούβα ξαναπουληθεί από τη Σοβιετική Ένωση, η Κούβα δεν θα κερδίσει τίποτα. Είναι ψέμα για τον απλούστατο λόγο ότι στην εμπορική συμφωνία διευκρινίζεται καθαρά πως η Σοβιετική Ένωση δεν έχει δικαίωμα να εξαγάγει τη ζάχαρη παρά μόνο στις χώρες που αγοράζουν πάντα απ’ αυτήν. Η Σοβιετική Ένωση εισαγάγει ζάχαρη, αλλά και εξαγάγει διυλισμένη ζάχαρη σε ορισμένες γειτονικές (συνορεύουσες) χώρες που δεν διαθέτουν διυλιστήρια, όπως το Ιράν. Η Σοβιετική Ένωση θα συνεχίσει φυσικά να εξυπηρετεί τις χώρες τις οποίες προμήθευε συνήθως, αλλά η ζάχαρη μας θα καταναλώνεται εξ ολόκληρου στα πλαίσια της αυξήσεως της λαϊκής κατανάλωσης σ’ αυτή τη χώρα.\nΑν οι Αμερικανοί ανησυχούν τόσο πολύ (το ίδιο το Κονγκρεσσο ισχυρίζεται πως η Σοβιετική Ένωση τους συναγωνίζεται) κι αν αυτοί οι ίδιοι πιστεύουν στη Σοβ. Ένωση, γιατί δεν θα την πιστέψουμε και ‘μεις όταν το λέει και σ’ επίμετρο το υπογράφει πως αυτή η ζάχαρη προορίζεται για την εσωτερική της κατανάλωση; Και γιατί μια εφημερίδα διασπείρει την αμφιβολία που κυκλοφορώντας μπορεί πραγματικά να βλάψει τις τιμές της ζάχαρης; Γιατί απλούστατα αυτός είναι ο ρόλος της αντεπανάστασης. Ο ρόλος εκείνων που δεν αποφασίζουν να χάσουν τα προνομία τους. Εξάλλου όσον αφορά την τιμή της κουβανέζικης ζάχαρης η Λινγκολν Πραις έκανε μια ειδική ανακοίνωση από μέρους των αντίπαλων: Αυτοί ισχυρίζονται πως αυτά τα εκατό ή εκατόν σαράντα εκατομμύρια πεζός που οι Ην. Πολιτείες πληρώνουν επί πλέον για τη ζάχαρη είναι ένα Δώρο προς την Κούβα. Δεν είναι ακριβές: Σύμφωνα με τα τελωνειακά σύμφωνα που υπέγραψε η Κούβα, πλήρωνε για κάθε πέσος που ξόδευαν για την Κούβα οι Αμερικανοί, ένα πεζός και δεκαπέντε σέντσια. Που σημαίνει πως σε δέκα χρόνια χίλια εκατομμύρια δολάρια πέρασαν από τα χέρια του κουβανέζικου λαού στα αμερικανικά μονοπώλια. Δεν έχουμε λόγους να κάνουμε δώρα σ’ οποιονδήποτε, και θα προτιμούσαμε αυτά τα λεφτά να πήγαιναν στα κουβανέζικα χέρια παρά στα αμερικανικά. Γιατί τα μονοπώλια δεν είναι παρά όργανα καταπίεσης που εμποδίζουν τους σκλαβωμένους λαούς του κόσμου να πάρουν το δρόμο της ελευθέριας. Τα ευτελή δάνεια που έκαναν οι Ην. Πολιτείες στην Κούβα, μας στοίχισαν 61 σέντσια τόκο κατά πεζός κι αυτό με μικρές προθεσμίες. Ας μη συζητήσουμε τι θα μας στοίχιζε ένα μακροπρόθεσμο δάνειο σαν αυτό που πετύχαμε από τη Σοβιετική Ένωση. Γι’ αυτό ακολουθώντας τις συμβουλές του Μαρτι αποφασίσαμε να διαφοροποιήσουμε τελείως την τακτική μας στις συναλλαγές του εξωτερικού εμπορίου, χωρίς να δεσμευόμαστε με κανέναν αγοραστή αλλά και να ποικίλουμε την εσωτερική μας παραγωγή ώστε να εξυπηρετήσουμε πλατύτερα τις αγορές.\nΗ Κούβα πάει μπροστά. Ζούμε σε μια αληθινά κοσμογονική εποχή της ιστορίας μας, μια περίοδο που όλες οι χώρες της Αμερικής έχουν τα μάτια καρφωμένα πάνω σ’ αυτό το μικρό νησί και που όλα τα αντιδραστικά καθεστώτα κατηγορούν την Κούβα σαν υπεύθυνη για όλες τις λεκές εκδηλώσεις αγανάκτησης που ξεσπούν σε μερικά σημεία της Αμερικής. Το διευκρινίσαμε ήδη πως η Κούβα δεν κάνει εξαγωγή επαναστάσεων. Οι επαναστάσεις δεν εξάγονται. Δημιουργούνται, σε μια χώρα τη στιγμή που οι αντιθέσεις φτάνουν σε οξύτητα. Αλλά η Κούβα εξάγει αποτελεσματικά το παράδειγμα της. Το παράδειγμα ενός μικρού λαού που αψηφά τους ψεύτικους επιστημονικούς νόμους, τους «γεω-πολιτικούς» λεγόμενους και που παρ’ όλο που βρίσκεται στο στόμα του θηρίου τολμά να διαλαλεί τη λευτεριά του. Αυτό είναι το έγκλημα του και το παράδειγμα που τρέμουν οι ιμπεριαλιστές. Θέλουν να μας συντρίψουν γιατί γίναμε μια σημαία για τη λατινική Αμερική. Θέλουν να μας επιβάλουν το δόγμα Μονρόε. Μια νέα του εκδοχή προτάθηκε στο Κογκρέσο, αλλά νομίζω πως απορρίφτηκε και ευτυχώς για την ίδια την Αμερική. Διάβασα τις προτάσεις που προδίδουν μια τέτοια πρωτόγονη νοοτροπία, τόσο αποικιοκρατική, ώστε πιστεύω πως θα ’τανε μια ντροπή για τον αμερικανικό λαό να δεχτεί παρόμοια πρόταση. Αυτή η εισήγηση ανάσταινε το δόγμα Μονρόε, αλλά με μεγαλύτερη οξύτητα. Θυμάμαι ακριβώς μια από τις παραγράφους του: «Γι’ αυτούς τους λόγους το δόγμα Μονρόε διευκρινίζει συγκεκριμένα ότι καμία χώρα, ξένη προς την Αμερική, δεν μπορεί να μετατρέψει σε σκλάβους τις αμερικανικές χώρες». Με αλλά λόγια οι χώρες της Αμερικής μπορούν να το κάνουν. Το κείμενο συνεχίζει: «…αυτός είναι ένας επί πλέον λόγος που επιτρέπει την παρέμβαση μας χωρίς να επικαλεστούμε τον Ο.Ε.Α». Και θα φέρουν τον Ο.Ε.Α. προ τετελεσμένων γεγονότων. Αυτοί είναι οι πολιτικοί κίνδυνοι που επισύρει η οικονομική μας εκστρατεία για την απελευθέρωση μας. Το τελευταίο πρόβλημα είναι η επένδυση των συμβόλων μας, η επένδυση της εθνικής μας προσπάθειας για να πετύχουμε το γρηγορότερο τους οικονομικούς μας στόχους. Στις 24 Φεβρουάριου ο Φιντέλ Κάστρο δήλωσε στους εργάτες δεχόμενος συμβολικά το 4%.\n*Ραδιοφωνική ομιλία του Τσε που μεταδόθηκε στις 20 Μαρτίου 1960.


Σταματείστε το Λόμπυ του Πολέμου - Grothia\n[Πηγή: του Stephen Kinzer, Boston Globe, 14/09/2016, http://www.bostonglobe.com/opinion/2016/09/14/frustrating-war-lobby/QfNg1ugyyEL4dMmkedzzDO/story.html] Όταν, στις 8 Σεπτεμβρίου, 4 Αμερικανοί Γερουσιαστές εισηγήθηκαν ένα κοινό ψήφισμα για να σταματήσουν την πώληση πολεμικού υλικού 1,5 δισεκατομ. δολλαρίων στην Σαουδική Αραβία, παραδοσιακή σύμμαχο των ΗΠΑ, με την ενέργειά τους αυτή προκάλεσαν ευθέως μια από τις βασικές δυνάμεις που διαμορφώνουν την αμερικανική εξωτερική πολιτική: το στρατιωτικο-βιομηχανικό σύμπλεγμα.\nΤα μέτρα εισηγήθηκαν οι Ρεπουμπλικάνοι Γερουσιαστές Ραντ Πωλ και Μάϊκ Λη και οι ΔημοκρατικοίΚρις Μέρφυ και Αλ Φράνκεν, επικαλούμενοι ζητήματα όπως η εισβολή και η σφαγή στην Υεμένη.\n“Πουλώντας 1,5 δισεκατομ. δολλάρια εξοπλισμό σε τανκς, όπλα, εκρηκτικά και άλλα σε μια χώρα που δεν σέβεται κανένα ανθρώπινο δικαίωμα είναι συνταγή για να ενταθεί η καταστροφή και η κλιμάκωση στον πολεμικό ανταγωνισμό στην περιοχή”, δήλωσε ο Ραντ Πωλ.\n“Πρέπει να αντιμετωπίσουμε την τρομοκρατία του ISIS, την ρωσσική επιθετικότητα στην αυλή του ΝΑΤΟ, τις προκλήσεις του Ιράν και της Βόρειας Κορέας, και την αυξανόμενη ισχύ της Κίνας”, εισηγήθηκε πρόσφατα η Aerospace Industry Association. Οι δικές της, βέβαια, εισηγήσεις μπορεί να είναι αρεστές στα αυτιά των πρόθυμων στους διαδρόμους του Λευκού Οίκου, αλλά δεν αρκούν για να επηρεάσουν την κοινή γνώμη. Γι’ αυτό η βιομηχανία αυτή κινεί το “λόμπυ του πολέμου” και χρηματοδοτεί δεκάδες “θινκ-τανκς” (δεξαμενές σκέψης), τα οποία πιεστικά εκδίδουν ανησυχητικές αναφορές που ανακαλύπτουν γεωπολιτικούς κινδύνους παντού. Τα πιο πολλά ανάμεσά τους στελεχώνονται από πρώην διπλωμάτες του κατεστημένου ή απόστρατους διοικητές των ενόπλων δυνάμεων. Οι τρομακτικές τους προειδοποιήσεις πείθουν ότι είναι πραγματικές λόγω του κύρους των ανάλογων προσωπικοτήτων (καλλιεργημένο για χρόνια στα όργανα του συστήματος) και τα “αθώα” ονόματα των Ινστιτούτων που εκπροσωπούν και επηρεάζουν τους Αμερικανούς και τις συμμαχικές κυβερνήσεις για να ξοδέψουν κι άλλα δισεκατομ. στην αγορά όπλων.\nΤο γελοιωδώς αποκαλούμενο Ινστιτούτο για την Ειρήνη των Ηνωμένων Πολιτειών, για παράδειγμα, διευθύνεται από τον Stephen Hadley, έναν πρώην σύμβουλο εθνικής ασφαλείας, που κερδίζει εκατοντάδες χιλιάδες δολλάρια κάθε χρόνο από την συμμετοχή του στο διοικητικό συμβούλιο τηςRaytheon, μιας εταιρείας που κυριαρχεί στον τομέα της κατασκευής όπλων. Ένας άλλος μεγάλος κατασκευαστής όπλων, η Lockheed Martin, που μόλις πούλησε στην Πολωνία ένα πυραυλικό σύστημα αέρος-εδάφους και τώρα θέλει να πουλήσει κι άλλα, έχει χορηγήσει στο Ινστιτούτο 1 εκατομ. δολλάρια. Το “Ινστιτούτο για την Ειρήνη” χτυπιέται κυριολεκτικά για να παρέμβουν οι ΗΠΑ στην Συρία και κάνει ό,τι μπορεί για να στείλουν περισσότερα όπλα στην ουκρανική πυριτιδαποθήκη. Ζητάει, επίσης, από τις ευρωπαϊκές χώρες να διπλασιάσουν τον στρατιωτικό τους προϋπολογισμό.\nΗ Αμερικανική Επιτροπή για το ΝΑΤΟ, ένα άλλο θινκ-τανκ, ιδρύθηκε από ένα πρώην γενικό διευθυντή της Lockheed και πίεζε επιτυχώς όλα αυτά τα χρόνια για να επεκταθεί η συμμαχία του ΝΑΤΟ μέχρι την αυλή της Ρωσσίας. Αυτή η κατευθυνόμενη άνοδος της έντασης στην Ευρώπη, που καταγράφηκε στην πρόσφατη Σύνοδο της Βαρσοβίας, αποφέρει μεγάλα κέρδη στο λόμπυ του πολέμου. Ένα άλλο θινκ-τανκ με μεγάλη επιρροή είναι το Atlantic Council, που ιδρύθηκε από κοινού από την Raytheon και τηνLockheed. Πριμοδοτεί συνεχώς την συγγραφή άρθρων, αναλύσεων και πρωτοσέλιδων του στυλ “Γιατί με τον Πούτιν είναι Αδύνατη η Ειρήνη” και παροτρύνει τις κυβερνήσεις των Ηνωμένων Πολιτειών και της Ευρωπαϊκής Ένωσης να “δεσμευθούν για μεγαλύτερες αμυντικές δαπάνες” για να αντιμετωπίσουν “την ρεβανσιστική Ρωσσία”.\nΤα θινκ-τανκς της Ουάσιγκτων είναι το ένα χέρι του matrix, που προωθεί την αμερικανική βιομηχανία όπλων. Με το άλλο χέρι, οι σχεδόν 50 εταιρείες που την αποτελούν συνεισφέρουν εκατομμύρια δολλάρια στις προεκλογικές εκστρατείες μελών του Κογκρέσσου. Αναθέτουν, επίσης, εργολαβίες σε όλες τις Πολιτείες των ΗΠΑ έτσι ώστε να απασχολούνται εργαζόμενοι σ’ αυτές σε όσο το δυνατόν περισσότερες περιοχές όπου εκλέγονται τα μέλη του Κογκρέσσου. Τα εξαρτήματα τουF-35, για παράδειγμα, παράγονται σε 46 Πολιτείες. Αυτή η πρακτική είναι δαιμονικά αποτελεσματική στο να εξασφαλίζει ότι τα μέλη του Κογκρέσσου θα συνεχίσουν να στηρίζουν τα νέα οπλικά προγράμματα, όσο λάθος κι αν είναι, για να μην χαθούν θέσεις εργασίας των ψηφοφόρων τους.\nΜΕΣΗ ΑΝΑΤΟΛΗ ΣΙΩΝΙΣΜΟΣ\t2016-10-01


Άλλη μια διάκριση για τον Χρήστο Τζόλη | PAOKVoice\nΆλλη μια σημαντικά διάκριση ήρθε για τον Χρήστο Τζόλη καθώς επιλέχθηκε ανάμεσα στους 40 υποψήφιους για το «Golden Boy» 2020.\nΗ ιταλική αθλητική εφημερίδα «Tuttosport» διοργανώνει από το 2003 το βραβείο «Golden Boy», το οποίο οι δημοσιογράφοι δίνουν στο κορυφαίο ταλέντο της χρονιάς. Ανάμεσα στους υποψηφίους βρίσκεται και το ανερχόμενο ταλέντο του ΠΑΟΚ, Χρήστος Τζόλης, ο οποίος έχει κάνει ήδη αίσθηση με τις εμφανίσεις του.\nΣυνυποψήφιοι του 18χρονου παίκτη του ΠΑΟΚ είναι ποδοσφαιριστές απίστευτης χρηματιστηριακής αξίας, όπως ο Αγγλος Τζέιντον Σάντσο της Ντόρτμουντ (117.000.000 ευρώ), ο Καναδός Αλφόνσο Ντέιβις (60.000.000 ευρώ), αλλά και ο Ερλινγκ Χάαλαντ της Ντόρτμουντ (72.000.000 ευρώ).\nΠέρυσι νικητής του βραβείου ήταν ο Ζοάο Φέλιξ.\nWonderkid από χρυσάφι!\nΟ Τζόλης της διαφοράς και των εκπλήξεων\nΣτην πρώτη θέση με 2.198 ψήφους.\nΟι δηλώσεις του Τζόλη!\nΤα νουμερα του OPEN!\nΔεν το πιστεύουν οι Πορτογάλοι!


Έχεις 24 μήνες για να παραγγείλεις μια Toyota GR86 - Μόλις δύο χρόνια θα διαρκέσει η παραγωγή της νέας GR86 και η Toyota λέει «όποιος πρόλαβε, πρόλαβε»! - gocar.gr - GoForward\nΜόλις δύο χρόνια θα διαρκέσει η παραγωγή της νέας GR86 και η Toyota λέει «όποιος πρόλαβε, πρόλαβε»!\nΟι οπαδοί των παραδοσιακών, αναλογικών σπορ αυτοκινήτων με κινητήρα εμπρός, κίνηση πίσω και χειροκίνητο κιβώτιο, γνωρίζουν πολύ καλά ότι οι κατασκευές του είδους έχουν περιοριστεί σημαντικά και στο μέλλον, θα γίνουν ακόμη πιο σπάνιες. Η Toyota είναι μια εταιρεία που συνεχίζει να επενδύει σε αυτά τα “old school” μοντέλα, με την GR86. Αλλά αν θέλετε να αποκτήσετε μια, καλύτερα να βιαστείτε.\nΗ ΒΑΣΙΚΗ ΕΚΔΟΣΗ ΤΗΣ TOYOTA GR86 ME... ΣΙΔΕΡΟΖΑΝΤΑ!\nΗ παραγωγή της θα ξεκινήσει την άνοιξη του 2022 και θα κρατήσει για 24 μήνες. Σύμφωνα με τη μάρκα, οι μονάδες θα είναι συγκεκριμένες και «όποιος προλάβει». Άλλωστε, τα ειδικά σπορ μοντέλα ποτέ δεν στόχευαν στον μεγάλο αριθμό πωλήσεων. Η ιαπωνική μάρκα περιγράφει τη νέα GR86 σαν ένα πραγματικό, αναλογικό αυτοκίνητο για την ψηφιακή εποχή. Σχεδιάστηκε από petrolheads, για petrolheads και μηχανικά, έχει όλα όσα θα λατρέψει κάποιος πραγματικός φίλος της οδήγησης.\nΚάτω από το μακρύ εμπρός καπό βρίσκεται ένας τετρακύλινδρος, ατμοσφαιρικός boxer κινητήρας που αποδίδει 240 ίππους στις 7.000 rpm. Τα 0-100 km/h είναι ζήτημα 6,3 δευτερολέπτων (στην χειροκίνητη έκδοση, 6,9’’ στην αυτόματη) και η τελική ταχύτητα αγγίζει τα 226 km/h (στη χειροκίνητη έκδοση, 216 km/h στην αυτόματη). Η Toyota αποκαλύπτει ότι δούλεψαν πολύ πάνω στην καμπύλη της ροπής. Τα 250 Nm έρχονται από τις 3.700 rpm και σε συνδυασμό με το πυκνό, χειροκίνητο εξάρι σασμάν, προσφέρει ζωντάνια στο πάτημα του γκαζιού.\nΓια να είναι σίγουροι ότι η fun to drive ταυτότητα της νέας GR86 θα παραμείνει αναλλοίωτη, οι μηχανικοί της Toyota κατάφεραν να λύσουν μια δύσκολη εξίσωση: εξοικονόμησαν βάρος, ενώ αύξησαν τη στρεπτική ακαμψία του πλαισίου. Το αλουμίνιο χρησιμοποιήθηκε στην οροφή, το καπό και τα εμπρός φτερά και το βάρος διατηρήθηκε κοντά στα 1.300 κιλά, ένα νούμερο εντυπωσιακό για πισωκίνητο σπορ κουπέ. Μάλιστα, κατανέμεται σχεδόν ιδανικά ανάμεσα στους δύο άξονες με το 53% να πέφτει στους εμπρός τροχούς και το 47% στους πίσω.\nΠαραδοσιακή διάταξη με γόνατα McPherson μπροστά και διπλά ψαλίδια πίσω. Η GR86 «σέβεται» τον οδηγό της και του προσφέρει ένα από τα καλύτερα σύνολα για πραγματική σπορ οδήγηση σε αυτή την κατηγορία τιμής και φυσικά, υπάρχει διαφορικό περιορισμένης ολίσθησης τύπου Torsen για τον πίσω άξονα. Για ακόμη καλύτερο στήσιμο ενισχύθηκε η αντιστρεπτική του πίσω άξονα και πλέον συνδέεται απευθείας στο υποπλαίσιο.\nΤο τιμόνι- Τα φρένα\nΜε τέσσερις αεριζόμενους δίσκους στους τέσσερις τροχούς, διάστασης 294 χιλιοστών εμπρός και 290 χιλιοστών πίσω, η GR86 επιβραδύνει αποτελεσματικά ακόμη και σε απαιτητικές συνθήκες. Με το βάρος να έχει διατηρηθεί χαμηλά και το ζύγισμα να αγγίζει το τέλειο, δεν χρειάζεται μεγαλύτερα -και βαρύτερα- φρένα να επιβαρύνουν το σύνολο με περισσότερη μη αναρτώμενη μάζα. Από την άλλη το τιμόνι (με λόγο 13,5:1) έχει μόνο 2,5 στροφές από άκρη σε άκρη, για ακαριαία αντίδραση στις εντολές του οδηγού.


26/10/2020 @ 15:48\nΔιευκρινίζεται ακόμα, ότι επιτρέπονται τα ταξίδια στο εξωτερικό για λόγους υγείας, σπουδών ή σε περίπτωση μόνιμης κατοικίας εκτός Ελλάδας. Άτομα που βρίσκονται ως επισκέπτες στην Κοζάνη, μπορούν να επιστρέψουν στον τόπο μόνιμης κατοικίας τους άπαξ, με σχετικό έγγραφο που να αποδεικνύει τη μόνιμη κατοικία τους. Δεν επιτρέπονται οι μετακινήσεις από και προς την Π.Ε. Κοζάνης για να παραστεί κάποιος σε γάμο, βάφτιση, κηδεία ή μνημόσυνο.\nΗ βεβαίωση κίνησης χορηγείται μέσω της εφαρμογής του Μητρώου Ανθρώπινου Δυναμικού Ελληνικού Δημοσίου στην ιστοσελίδα https://apografi.gov.gr. Εναλλακτικά και κατ’ εξαίρεση, δύνανται να φέρουν βεβαίωση κίνησης που συντάσσεται με ευθύνη του αρμόδιου προϊστάμενου προσωπικού.


Πρόταση διαμόρφωσης περιπατητικής διαδρομής στις Αλυκές Μεσολογγίου - Αρχιμήδης: Forum ενημέρωσης και προβληματισμού των τεχνικών\nΠΡΟΤΑΣΗ ∆ΙΑΜΟΡΦΩΣΗΣ ΠΕΡΙΠΑΤΗΤΙΚΗΣ ∆ΙΑ∆ΡΟΜΗΣ ΣΤΙΣ ΑΛΥΚΕΣ ΜΕΣΟΛΟΓΓΙΟΥ ∆ΙΠΛΩΜΑΤΙΚΗ ΕΡΓΑΣΙΑ των σπουδαστών του Τµήµατος Αρχιτεκτόνων Μηχανικών του Πανεπιστηµίου Θεσσαλίας Χριστίνας Παπαδοπούλου & Παύλου Χατζηαγγελίδη\nΗ σύγχρονη ανάγκη προσανατολισµού των αστικών (και όχι µόνο) σχεδιασµών προς µια ανάπτυξη βιώσιµη, µε αποφυγή της "λεηλασίας" του φυσικού πλούτου και των πηγών ενέργειας, θέτει µεταξύ άλλων το θέµα της συνύπαρξης του ανθρώπινου παράγοντα µε το φυσικό περιβάλλον, υπό όρους οικολογικής συνείδησης και σεβασµού. Ο σκεπτικισµός απέναντι στη χρήση γης, η διαθεσιµότητα της οποίας σταδιακά ελαττώνεται, αποτελεί ένα ακόµη µείζον θέµα. Στο πλαίσιο της διπλωµατικής αυτής εργασίας εξετάσθηκε η συσχέτιση ανθρωπογενών δραστηριοτήτων και φυσικού οικοσυστήµατος. ∆ιερευνήθηκαν αρκετά τοπία του ελλαδικού χώρου προκειµένου να επιλεχθεί κάποιο που θα αποτελούσε πρόσφορη βάση για την ανάλυση των θεµάτων της επαφής του ανθρώπου µε τη φύση. Η έρευνα αυτή έδειξε ότι το σύγχρονο ελληνικό τοπίο υφίσταται σηµαντικές επιβαρύνσεις από την αυθαίρετη διάσπαρτη δόµηση, την έντονη αστικοποίηση, τη µη ανάδειξη των φυσικών και πολιτισµικών ιδιαιτεροτήτων του εκάστοτε τοπίου κ.ά. . Επιλέχθηκε προς µελέτη η πόλη και η Λιµνοθάλασσα του Μεσολογγίου, οι οποίες, µε το φυσικό τοπίο που τις πλαισιώνει και σχετίζεται άµεσα µε τη ζωή τους, αποτελούν µία περιοχή µε έντονη φυσική ποικιλότητα και περιβαλλοντικό πλούτο. Ταυτόχρονα όµως, βιώνουν και την έλλειψη της προστασίας τους, καθώς και την έλλειψη ανάδειξης των ιδιαίτερων µορφολογιών τους. Οι Αλυκές του Μεσολογγίου, οι οποίες αποτελούν έναν τεχνητό υγρότοπο, καλύπτουν µε την παραγωγή τους το 50% των ποσοτήτων αλατιού που χρειάζεται η Ελλάδα.\nΣτο Μεσολόγγι διαθέτουν µακρά εµπειρία στις ιχθυοκαλλιέργειες και η πόλη έχει ως σήµα κατατεθέν της τις πελάδες, τις παλιές κατοικίες των ψαράδων της περιοχής. Η ιστορική και πολιτιστική κληρονοµιά του Μεσολογγίου, ορίζουν στο εσωτερικό της πόλης κοµβικά σηµεία όπως Μουσεία, Πινακοθήκες και σηµαντικά µνηµεία πολεµικών γεγονότων. Η έντονη και άµεση συνύπαρξη µε το φυσικό τοπίο και η ανάγκη εκµετάλλευσής του, σε συνδυασµό µε τον µειωµένο έλεγχο της εκµετάλλευσης αυτής και την ανεξέλεγκτη χρήση γης, µε το πέρασµα του χρόνου δηµιούργησαν προβλήµατα και πιέσεις. Η ενηµέρωση, η προστασία, ο έλεγχος και ο οικοτουρισµός ορίζονται ως λέξεις κλειδιά για τις ανάγκες της πόλης. Επιλέγοντας ως σηµείο επέµβασης την περιοχή που βρίσκεται δίπλα στις εγκαταστάσεις των Αλυκών του Μεσολογγίου, προσπαθήσαµε να διατυτώσουµε πρόταση για ένα ακόµη κοµβικό σηµείο στην πόλη του Μεσολογγίου, αυτήν την φορά προς την κατεύθυνση της φύσης. Η ανυπαρξία πρόσβασης προς πολλά σηµεία στη Λιµνοθάλασσα του Μεσολογγίου ενισχύει την αποξένωση ανθρώπου και φύσης. Η ιδιοµορφία του φυσικού τοπίου, οι ήπιες ανθρωπογενείς δραστηριότητες στην περιοχή, καθώς και η άµεση σχέση µε την πόλη του Μεσολογγίου υπήρξαν από τους βασικότερους λόγους της επιλογής της τοποθεσίας. Βασικός στόχος του σχεδιασµού ήταν η διαµόρφωση µιας διαδροµής που θα συνδύαζε την έρευνα, την επίσκεψη, την παρατήρηση και τον περίπατο.\nΤο υδατικό στοιχείο, που συνδέεται στενά µε την ανθρώπινη ψυχολογία και ζωή, ήταν από τις βασικές παραµέτρους της σχέσης που εξετάσαµε. Το τεχνητό οικοσύστηµα στην περιοχή των Αλυκών, µορφή συνύπαρξης της φύσης µε την ανθρωπογενή επέµβαση, αποτέλεσε για µας ένα πολύ ενδιαφέρον στοιχείο. Η ρευστότητα του υδατικού στοιχείου σε ορισµένες θέσεις "γεωµετρικοποιείται" από τον τεχνητό υγρότοπο. Από την άλλη,το σαφές περίγραµµα των έργων επέµβασης "διαβρώνεται" µορφολογικά από το νερό, δηµιουργώντας µια συνεχή υδάτινη δαντέλα, χαρακτηριστικό γνώρισµα του τοπίου. Η "διάβρωση" αυτή της ευθείας γραµµής και οι µορφές που δηµιουργούνται στο τοπίο από την ροή των υδάτων, αποτέλεσε το βασικό µας σχεδιαστικό εργαλείο. Ιδιαίτερη επίδραση στην εξέλιξη της συνθετικής µας διαδικασίας είχε η µορφολογία των πελάδων του Μεσολογγίου, των παραδοσιακών σπιτιών των ψαράδων, όπως και γενικότερα η σχέση του ορίου της φύσης και τεχνητού περιβάλλοντος που χαρακτηρίζει το τοπίο. Χρησιµοποιήσαµε τα µέσα και τα εργαλεία της αρχιτεκτονικής, την υφή των υλικών κατασκευής, το φως και τη γεωµετρία, για να δηµιουργήσουµε έναν κορµό πρόσβασης στο τοπίο και παρατήρησης αυτού. Προβηµατισθήκαµε επίσης µε απαντήσεις σε ερωτήµατα, όπως π.χ. ¨γιατί κάποιος θα ήθελε να επισκεφθεί την περιοχή", "τί θα ήταν αυτό που θα την καθιστούσε έναν ελκυστικό προορισµό, ή άλλιώς επισκέψιµη".\nΠεριοχή µελέτης και συνδέσεις της\nΑλυκές Μεσολογγίου: ένας τεχνητός υγρότοπος µε λειτουργία φυσικού οικοσυστήµατος\nΑλυκές Μεσολογγίου: Τα νερά κοκκινίζουν λόγω της ανάπτυξης µικροοργανισµών κατά την διαδικασία της εξάτµισης\nΜορφολογική ιδιαιτερότητα - παραγόµενες χωρικές µορφέςΤο υπάρχον τοπογραφικό ανάγλυφο και οι τοπικές µορφές επιδιώχθηκε να ενταχθούν στην σύνθεση, ώστε ο σχεδιασµός να προσαρµοσθεί στις τοπικές συνθήκες.\nΟι προτεινόµενες λειτουργίες αξιοποιούν σε µεγάλο βαθµό υπάρχουσες συνδέσεις και διαδροµές και µε τον τρόπο αυτό εξασφαλίζεται µια οικονοµική κατασκευή. Το ξύλο ως βασικό υλικό εντάσσεται αρµονικά στις υπάρχουσες συνθήκες.\nΕξέδρα θέασης στη Λιµνοθάλασσα\nΟ πάσης φύσεως εξοπλισµός και κατασκευές, όπως υπαίθρια καθιστικά για την προσέγγιση της φύσης και την παρατήρησή της, περίπατος, παρατηρητήρια ορνιθοπανίδας, διαδροµές σε διαµορφωµένες νησίδες, µικρό µουσείο, αµφιθεατρικοί χώροι συναντήσεων, µικρό καφέ στο οποίο µπορεί κανείς να δοκιµάσει αυγοτάραχο, λεκάνες αλµόλουτρων, πλατφόρµες ψαρέµατος και στάσεων, κέντρο έρευνας-µετρήσεων για το περιβάλλον της αλυκοποίησης και κιόσκια ενηµέρωσης, όλα διάσπαρτα και τοποθετηµένα σε πασσάλους, σχεδιάσθηκαν έτσι ώστε να εναρµονίζονται κατά το δυνατόν περισσότερο µε το υδατικό στοιχείο. Η επιλογή των υλικών έγινε επίσης µε κριτήριο την αρµονική ένταξη των κατασκευών στο φυσικό τοπίο και την αποφυγή της εικόνας ενός ξένου σώµατος.\nΣχεδιασµός διαβαθρών και συνδυασµός τους µε τις υπάρχουσες λωρίδες ξηράς (Α).\nΣχεδιασµός διαβαθρών και συνδυασµός τους µε τις υπάρχουσες λωρίδες ξηράς (Β).\nΣχεδιασµός διαβαθρών και συνδυασµός τους µε τις υπάρχουσες λωρίδες ξηράς (Γ).\nΣυσχέτιση κλίµακας επισκεπτών, εξέδρας και περιβαλλοντικών χαρακτηριστικών\nΥπαίθριο καθιστικό - εξέδρες προσέγγισης στο υδατικό στοιχείο\nΤοπογραφικές αναλογίες - ήπια τοποθέτηση στο τοπίο\nΣυσχέτιση όγκων εγκάρσια στην περιπατητική διαδροµή (Α)\nΣυσχέτιση όγκων εγκάρσια στην περιπατητική διαδροµή (Β)\nΠλωτή διαδροµή - θέσεις παρατήρησης του τοπίου\nTοπογραφική µακέτα Τονίζεται η µεταβολή του χρώµατος των υδάτων και οι φάσεις της "αλυκοποίησης"


Φρεγάδες στο Αιγαίο « Οι λέξεις έχουν τη δική τους ιστορία\n« Γελοιογραφίες και αντισημιτισμός\nΚαψοκαλυβίτικα μεζεδάκια »\nΤη φρεγάτα «Ελλάς» την αγοράσαμε με δάνειο αλλά και η λέξη φρεγάτα ειναι δάνειο: από τα ιταλικά (fregata) ή από τα βενετικά (fregada). Από την ίδια ρίζα και οι ονομασιες στις μεγάλες ευρωπαϊκές γλώσσες: frigate στα αγγλικά, frégate στα γαλλικά, Frigatte στα γερμανικά, fragata στα ισπανικά. Φαίνεται ότι η λέξη καταγράφεται πρώτα στα ιταλικά, και μάλιστα στον Βοκκάκιο το 1353.\nΩστόσο, η ετυμολογία της λέξης είναι ένα απο τα άλυτα μυστήρια που βασανίζουν εδώ και πολλα χρόνια τους ετυμολόγους και τους μελετητές των ρομανικών γλωσσών. Πολλές θεωρίες έχουν διατυπωθεί αλλά καμιά τους δεν έχει βρει αποδοχή.\nΣτο ιταλικό ετυμολογικό λεξικό DELI των Cortelazzo-Zolli η λέξη δηλώνεται ως αβεβαιου ετύμου και αναφέρεται ότι έχει προταθεί ως αρχή της λέξης fregata το αρχαίο ελληνικό άφρακτη (ενν. ναυς), αλλά ότι αυτή η λύση δεν ικανοποιεί απο φωνητική άποψη.\nΣτο ετυμολογικό του Μπαμπινιώτη η λέξη αναφέρεται ως αβέβαιου ετύμου επίσης και παρατίθενται τέσσερις θεωρίες που έχουν διατυπωθεί κατά καιρούς από μελετητές: α) από το fragata και αυτό από τύπο naufragata (ναυαγισμένο), διότι η φρεγάτα αρχικά συνέλεγε τον εξοπλισμό βαρύτερων πλοίων ύστερα από ναυάγια, β) από αμάρτυρο *fragata που ανάγεται στο frangere = συντρίβω, θραύω, γ) από firgata < * virgata navis, πλοίο εφοδιασμένο με κεραία ιστίου (virga = ράβδος, βέργα), και δ) από τύπο *fargata που ανάγεται στο μεσαιωνικό λατινικό infarchatum, που θα μπορουσε να ανάγεται στο άφρακτον.\nΟ Χένρι και η Ρενέ Καχανέ (Romance Philology, XIX, 1965) ξεκινούν απο το αρχ.ελλ. φάλκης, ξύλο καρφωμένο στην τρόπιδα του πλοίου και τον τύπο «εμφαλκωμένος», που υπάρχει π.χ. στο λεξικο Σούδα, και υποθέτουν ένα δάνειο σε ρομανικές γλώσσες, π.χ. στα καταλανικά: gabia enfalcada, naus enfalcades. Στα παλαιά βενετσιάνικα αυτό θα έγινε barche falcate, οι οποίες ήταν μεγάλα σκάφη, βοηθητικά των πολεμικών. Αυτό στη συνέχεια θα έγινε fargate, fergate, και με μετάθεση, fregata.\nΣυμπέρασμα; Αβέβαιο έτυμο, για να μας ταλαιπωρεί.\nΣτα ελληνικά, εμφανίζεται και ο τύπος φρεγάδα/φεργάδα, οπως και ο τύπος φριγάδα, με πρώτη ανευρεση στο Ρεμπελιό των ποπολάρων του Σουμάκη και στη συνέχεια π.χ. στην παροιμία Όταν παπόρια μάχονται, φριγάδες πολεμούσι τι θέλουσι σαπόβαρκες στο μέσο για να μπούσι;\nΌμως φρεγάτα δεν είναι μόνο το πολεμικό πλοίο, είτε υπερσύγχρονο είτε τρικάταρτο ιστιοφορο. Τα λεξικά δίνουν και μιαν αλλη σημασία, μεταφορική -ας πούμε το ΛΚΝ:\n(μτφ.) γυναίκα μεγαλόσωμη, στητή και καλοσχηματισμένη.\nΟ ορισμός νομίζω ότι είναι ακριβής. Η παρομοίωση της εντυπωσιακής γυναίκας με αγέρωχο πλεούμενο είναι πολύ παραστατική -και δεν τη βρίσκουμε μονο στη φρεγάτα.\nΜιαν άλλη λέξη που υπάρχει για τη μεγαλόσωμη και εύρωστη, τη γεροδεμενη γυναίκα, ειναι «νταρντάνα». Όμως και η νταρντάνα προέρχεται από το ιταλ. tartana που ήταν φορτηγό πλοίο (πρβλ. τράτα).\nΩστόσο, υπάρχει μια διαφορά. Στην περίπτωση της νταρντάνας, η σημασία του πλοίου έχει ξεχαστεί, ενώ η φρεγάτα χρησιμοποιείται ευρύτατα με την κυριολεκτική της σημασία.\nΚαι για να κλείσουμε τις παρομοιώσεις πλοίων με θεωρητικές γυναίκες (ανασταίνω επίτηδες την παλιά σημασία της λέξης, θεωρητικός ήταν αυτος που έχει εντυπωσιακή θεωρία, θωριά) να θυμίσουμε μιαν άλλη παρομοίωση, που μας τη γνώρισε ο φίλος μας ο Σπαθόλουρο, που δεν γράφει πια εδώ.\nΣτο ζεϊμπέκικο Αϊντίνικο του Μ. Καραπιπέρη (1929), υπάρχει ο στίχος «Ρίξε τα μαλλιά σου πλώρα / ελληνικιά τροπιλοφόρα» -όπου η λεγάμενη παρομοιάζεται με τορπιλοφόρο, έστω και με τη λαϊκή του προφορά (τρο- αντί τορ-). Ο στίχος αυτός είχε βασανίσει πολύ τους ρεμπετόφιλους διοτι δεν ακουγόταν καλά στη φθαρμένη κόπια με αποτέλεσμα να έχουν ευδοκιμήσει διάφορα ραμόνια όπως «και γίνε κι ασπροφυλλοφόρα», ή «αντροφυλλοφόρα», ή «και λίμνη κι αντροφυλλοφόρα» ή «ανθο-φυλλο-φόρα» και δεν συμμαζεύεται. Τελικά βρέθηκε καθαρή κόπια και διαπιστώθηκε τι λέει πράγματι ο τραγουδιστής αν και υπάρχουν ακόμα εκτελέσεις με τις ραμονικές παραλλαγές, π.χ. εδώ με την… ασπροφυλλοφόρα.\nΌπως είχαμε τότε εξακριβωσει στο ιστολόγιο, το ρεμπέτικο αντλεί απο παλιότερο δημοτικό «δίστιχο της αγαπης» που το έχει αποθησαυρίσει ο Γ. Ρήγας:\nΡίξε τα μαλλιά σου πλώρα/’λληνικιά κανονοφόρα\nΚανονοφόρα τον 19ο αιώνα, τορπιλοφόρα στις αρχές του εικοστού, οι ομορφογυναίκες συνεχίζουν να κάνουν θραύση, κι ας μην πήραμε τις γαλλικές φρεγάδες. Να κλείσουμε με μια προπολεμικιά φρεγάδα με τα όλα της:\nThis entry was posted on 27 Απριλίου, 2018 στις 08:40\tand is filed under 1821, Δυσετυμολόγητα, Ετυμολογικά, Ιστορίες λέξεων, Ραμόνια, Ρεμπέτικα. Με ετικέτα: φρεγάτα, Αργύρης Κουνάδης, Χένρι και Ρενέ Καχανέ. You can follow any responses to this entry through the RSS 2.0 feed. You can leave a response, ή trackback from your own site.\n112 Σχόλια προς “Φρεγάδες στο Αιγαίο”\n27 Απριλίου, 2018 στις 08:48\nΦρεγάτα είναι και ένα θαλασσοπούλι των νότιων θαλασσών!\n27 Απριλίου, 2018 στις 08:50\nΦυσικά τα πλοία είναι καλή παρομοίωση: Πυρ, γυνή και θάλασσα, όλα σε ένα, όπως τα σαμπουάν!\n27 Απριλίου, 2018 στις 08:52\nΗ πρώτη φορά που άκουσα για φρεγάτα, ήταν στους Προσκόπους: «Ήτανε μια φρεγάτα παιδιά, ήτανε μια φρεγάτα. Γλάρο τη λέγανε, φτιάξε μια καντηλίτσα…»\n27 Απριλίου, 2018 στις 08:53\nαν δούμε το πόσο στοιχίζουν αυτά τα πλοία, το φραγκάτα ( α) από το fragata και αυτό από τύπο…) το βρίσκω απολύτως αντιπροσωπευτικό ….!\n27 Απριλίου, 2018 στις 08:54\nΌχι μόνο για τις όμορφες αλλά και για άσχημες έχουμε παρομοιώσεις με πλοία. Τις εύσωμες γυναίκες, μερικές φορές, τις αποκαλούν μαούνες.\nΦρεγάτες. Δύσκολη η ετυμολόγησή τους.\nΟι δικές μας όμως, οι επίμαχες δυο γαλλικές frégates είναι ήδη fevgates!\n27 Απριλίου, 2018 στις 08:58\n27 Απριλίου, 2018 στις 09:00\nΙστορική, βεβαίως, έμεινε και η φρεγάτα «Λήμνος», που είχαμε στείλει τότε στον πόλεμο του Κόλπου…\n27 Απριλίου, 2018 στις 09:04\nΚαι για να εστιάσουμε και στην έκφραση, η φρεγάτα Λήμνος όπως και οποιοδήποτε άλλο πλοίο, ελικόπτερο, αεροπλάνο κλπ. θα διαβάσετε ότι υπηρέτησε ή υπηρετεί στη Μονάδα Τάδε.\n27 Απριλίου, 2018 στις 09:06\n27 Απριλίου, 2018 στις 09:08\nΜέχρι να διαβάσω, μέχρι να ψάξω, μέχρι να γράψω, με πρόλαβε ο πάνος. Κι έτσι μπήκες δις το απόσπασμα.\n27 Απριλίου, 2018 στις 09:09\nΚαι δεν ήμουν κι ο μόνος 😦 Άρα, παράλειψη σοβαρή που δεν υπάρχει στο άρθρο αφού σε τόσους το θύμισε…\n27 Απριλίου, 2018 στις 09:10\nΜου άρεσε η … ανάσταση της παλιάς σημασίας της λέξης «θεωρητικός» ! 🙂\nΤην χρησιμοποίησα κάποτε σε μια συζήτηση περί γυναικών με την ίδια σημασία που αναφέρεται στη σημερινή ανάρτηση και δεν κατανοήθηκε.\nΠράγματι λοιπόν είναι ξεχασμένη αυτή η σημασία.\n27 Απριλίου, 2018 στις 09:15\nΤώρα αυτό γιατί το είχα γράψει:\n3 Σεπτεμβρίου, 2015 στις 09:53\nΗτανε μια φραντζόλα παιδιά\nήτανε μια φραντζόλα…\nΉτανε μια φρεγάτα παιδιά\nήτανε μια φρεγάτα.\nΓλάρο τη λέγανε, κάνε μια ψαλιδίτσα.\n27 Απριλίου, 2018 στις 09:21\nKαλημέρα, ευχαριστώ πολύ για τα πρώτα σχόλια και τις εύστοχες προσθήκες -τι θα έκανα χωρίς εσάς!\n27 Απριλίου, 2018 στις 09:22\nΤα πλοία που φύγαν\nαγάπες μού πήρανε…\nΚάποιοι εξ ημών, νοούμενοι ως μέρος της κοινής γνώμης, αντιληφθήκαμε επιπολαιότητα στον χειρισμό του συγκεκριμένου θέματος από μέρους του Υπουργείου Άμυνας και ειδικότερα, από τον Φώτη Κουβέλη.\nΘα παρακολουθήσουμε όμως τον δημόσιο διάλογο για να δούμε τι είναι αληθές και τι όχι. Πάντοτε υπό την ιδιότητα του πολίτη και όχι βεβαίως του πολιτικού.( Δεν είμαστε πολιτικοί καθότι δεν έχουμε εσωτερική πληροφόρηση και δεν συμμετέχουμε στα κέντρα λήψης των αποφάσεων).\n27 Απριλίου, 2018 στις 09:25\n18: Φοβάμαι οτι τόχει χάσει ο κυρ Φώτης. Σα παιδάκι που το αφήσανε κι αυτό να παίξει με τους μεγάλους και θέλησε και αυτό να κάνει αισθητή την παρουσία του.\nΦρεγάδα αλλά και τορτόρα, η εντυπωσιακή με πλούσια τα ελέη 🙂 .\nΝα λεν κι αλλού την τορτόρα ή κοντοσιμώνει στην τορπιλοφόρα ξερω γω\n5.και …ψαροκασέλες 🙂\n27 Απριλίου, 2018 στις 09:26\nΑ, ήταν στο άρθρο «Μια φραντζόλα τυρί»\nΚαι μιλώντας για φραντζόλες, θυμήθηκα και τον Σίμο, τον υπαρχηγό μου\nΟ Σίμος ο Φραντζολάς ήταν ο υπαρχηγός μoυ στη συμμορία του νηπιαγωγείου.\n[Ενας γέρος με κάτασπρα μαλλιά, που είδα πριν μερικά χρόνια, μου χάλασε κάπως την εικόνα του]\nΟ Σίμος λοιπόν είχε έναν παππού και μια γιαγιά, που κάθε πρωί άναβαν φωτιά με ξύλα στην αυλή τους Γραβιάς και Πανόρμου στο Βύρωνα, απέναντί μας.\nΚαι πάνω έβαζαν μια μεγάλη χύτρα με λάδι.\nΚαι μόλις έκαιγε το λάδι ερχόταν εκείνη η θεία στιγμή, που έριχνε μέσα τους λουκουμάδες που έπλαθε η γιαγιά δίπλα.\nΤι τσιτσίρισμα ήταν αυτό θεέ μου! Μου έτρεχαν τα σάλια.\nΚαι μετά, και μετά τους πασπάλιζε με ζάχαρη και έβγαινε στους δρόμους ο παππούς:\n27 Απριλίου, 2018 στις 09:28\nΣτρουφογυρίστρα του χορού και νοστιμιά του κάβου,\nφρεγάδα χρουσοπράσινη στη μέση του πελάγου\n«τελικά την έκαψε ο Μιαούλης το 1831 στον ναύσταθμο του Πόρου, στην ανταρσία κατά του Καποδίστρια»\nΚαι δεν την είχαμε ασφαλισμένη έναντι τρομοκρατικών ενεργειών;\n27 Απριλίου, 2018 στις 09:34\nΕίναι γάτα είναι γάτα ο Μακρόν με τη φρεγάτα\n— ΜΗΔΕΙΑ ΣΑΓΑΝΑΚΙ (@mhdeiasaganaki) April 24, 2018\n27 Απριλίου, 2018 στις 09:44\nΓλάρο τη λέγανε, κάνε μια καντηλίτσα.\nλέει το τραγουδάκι\nήμουν κι εγώ προσκοπάκι\n27 Απριλίου, 2018 στις 09:48\nΑπό καθαρά στρατιωτικής άποψεις στο Αιγαίο χρειάζονται τορπιλάκατοι και πυραυλάκατοι . Μικρό μέγεθος, πολύ μεγάλη ταχύτητα, τρέχεις, βαράς και φεύγεις κι ευκολα κρύβεσαι πίσω από βραχάκια. Εξυπακούεται όπως σε όλα τα πλοία η σωστή αεροπορική κάλυψη\nΤο ότι θέλαν να μας ξανανοικιάσουν αυτά που δεν νοικιάσαμε το 11 δείχνει πόσο διεφθαρμένους θεωρούν τους ππολιτικούς μας οι Γάλλοι (Μάλλον και όχι μόνο )\nΑπορία πως επιζήσαμε τόσα χρόνια χωρίς τα νοικιάρικα και ξαναγίναν απαραίτητα φέτος ;\n27 Απριλίου, 2018 στις 09:50\nΟ Κηλαηδόνης δεν ήταν όμως.\nΚαι δεν βάλαμε ακόμα την προσκοπική του φρεγάτα\n27 Απριλίου, 2018 στις 09:52\nΕξ ού και το σύνηθες πείραγμα στους δρομους τις δεκαετίας του ’50: «Φρεγάδα μου εσύ!»\nΑλήθεια, να μια ιδέα: Συλλογή παλαιών πειραγμάτων (μερικά ήσαν πνευματώδη). Τώρα πια έχουν εκλείψει ολοσχερώς.\n27 Απριλίου, 2018 στις 10:04\n25 Ναι έτσι. Πρόκειται για ναυτικούς κόμπους.\n27 Απριλίου, 2018 στις 10:06\nΚαι να ένα ωραίο σάιτ https://nolakonias.wordpress.com/βιβλιοθήκη/ναυτικοί-κόμποι/\n27 Απριλίου, 2018 στις 10:24\n28 Καλή ιδέα αλλά θέλει βετεράνους 😉\n27 Απριλίου, 2018 στις 10:51\nόχι κι εντελώς ταιριαστό, όχι και εντελώς άσχετο:\n«Είσαι καλή, τον ωκεανό,\nσκίζεις με καμάρι σαν τον Τιτανικό»\n(δε βρήσκω στιχουργό, από το αγγλικό I Like to Move it, για γνωστή ταινία κινουμένων σχεδίων)\n27 Απριλίου, 2018 στις 10:52\nΟι φρεγάδες ενίοτε αποκαθιστούν και τη χαμένη όραση:\n27 Απριλίου, 2018 στις 10:54\nΜα εμείς εδώ έχουμε τον Πρύτανη των βετεράνων.\n27 Απριλίου, 2018 στις 11:27\n27 Απριλίου, 2018 στις 11:28\n31 (34) Ε, κάτι θα βρούμε. Αλλά ας αρχίσουμε από την εποχή μου (θυμάμαι τον συνονόματο μου, τον τότε ανταποκριτή, τον Γιάννη τον Ζωναρά 🙂 🙂 που έγραφε):\n…ο Θεόφιλος ὑπερηγάσθη αὐτὴν τοῦ κάλλους… και της είπε: ὡς ἄρα διὰ γυναικὸς ἐρρύη τὰ φαῦλα\nΞέρετε σε ποιά εὐπρόσωπo έ; Q)\n27 Απριλίου, 2018 στις 11:29\nΥπάρχει μεγάλη πίεση από τα στελέχη των εν.δυνάμεων για ενίσχυση σε θάλασσα και αέρα. Τα τελευταία χρόνια δημιουργήθηκε μεγάλη ανισορροπία δυνάμεων στην περιοχή μας.\n27 Απριλίου, 2018 στις 11:33\n>Συλλογή παλαιών πειραγμάτων\nκαι ξαφνικά μου’ ρθε μια φλασιά:\n-Κορίτσια, κολλήστε μας! Πέφτουμε εύκολα…\nΤις καράφλιασα , σκέφτηκα\n27 Απριλίου, 2018 στις 11:55\nείναι, αλήθεια, παράξενο που για το πείραγμα προτιμήθηκε η «φρεγάδα» και όχι, φερ’ ειπείν, η σκούνα -που θα μπορούσε μάλιστα να ομοιοκαταληκτήσει με άλλα ομόηχα εμπειρίκεια γλυκά.\n27 Απριλίου, 2018 στις 12:04\n39 Ίσως προτιμήθηκε η φρεγάδα λόγω της τρισυλλαβίας.\n27 Απριλίου, 2018 στις 12:26\n(α) «Φρεγάτα ήταν και ένα απο τα πλοία που αγοράστηκαν με το δεύτερο πολεμικό δάνειο της Επανάστασης, το 1826, η Ελλάς. Μάς κόστισε ο κούκος αηδόνι …ενας Θεός ξέρει ως πότε την πληρώναμε»\n#Ένας Θεός και η αφεντιά μου, που θυμάμαι τα αλήστου μνήμης χαρτόσημα με την ένδειξη Δ.Ο.Ε. (Διεθνής Οικονομικός Έλεγχος). Τώρα, αν ήταν από το 1826 ή από το 1896 κλπ, «ένας Θεός ξέρει».\n(β) «virgata navis, πλοίο εφοδιασμένο με κεραία ιστίου (virga = ράβδος, βέργα)»\n# Χρόνια «κυνηγούσα» να βρω την ετυμολογία της λέξης βέργα, βεργολυγερή και λοιπές όμορφες («όλες οι βέργες στο χουρό, δική μου βέργα δεν’ νι δώ», λεει το δημοτικόν άσμα).\n(γ) Μιαν άλλη λέξη που υπάρχει για τη μεγαλόσωμη και εύρωστη, τη γεροδεμενη γυναίκα, ειναι «νταρντάνα». Όμως και η νταρντάνα προέρχεται από το ιταλ. tartana που ήταν φορτηγό πλοίο (πρβλ. τράτα).\n# Ευπρόσδεκτη η γνώση και αυτής της ετυμολογίας. Τώρα, η νταρντάνα μπορεί να είναι και λίγο-πολύ «τζιουβαϊρ(ι)», αλλά για το αντίστροφο δεν είμαι σίγουρος.\n(δ) Η δημόσια ρεμούλα που έπιασε πολλούς (επισήμους και μη) να …σκορπίζουν λεπτομέρειες για τις δυο γαλλικές φρεγάτες, μου θυμίζει …νηπιαγωγείο. Τέτοια θέματα πρέπει να συζητούνται μέχρι την αρμόδια επιτροπή της Βουλής, και πάντοτε εν κλειστώ.\nΓιάννης Μάττος (Στοκχόλμη) said\n27 Απριλίου, 2018 στις 12:27\n27 Απριλίου, 2018 στις 12:39\nκαλά, αν ήθελαν …συλλαβές για να χορτάσουν, γιατί να μην σκεφτούν την πεντασύλλαβη ναουφραγάτα;\n27 Απριλίου, 2018 στις 12:48\n— spiral architect 🇰🇵 (@spir_arch) April 25, 2018\n27 Απριλίου, 2018 στις 12:50\n>>εντυπωσιακή θεωρία, θωριά\nκαι θεωρή στα μανιάτικα:\nΣτο Μοιρολόι του Ηλία Κατσή-Μαυρομιχάλη (ανηψιού του Πετρόμπεη)\nπου΄χε «τ΄αγγέλου την ειδή και του Χριστού τη θεωρή»\nαπό 7.45′ και 8:40΄\n27 Απριλίου, 2018 στις 12:57\nΠιθανό μεζεδακι για αυριο!\nΗ λογοκρισία απέτυχε 🙂\n27 Απριλίου, 2018 στις 13:04\n@ 45 ΕΦΗ – ΕΦΗ\nΣτημ εικόνα βέβαια που δείχνουν είναι ο Ηλίας Μαυρομιχάλης ο «Χριστόμορφος» , γιός του Πετρόμπεη και όχι ο Ηλίας Κατσάκος Μαυρομιχάλης , γιός του Ιωάννη Κατσή Μαυρομιχάλη, αδελφού του Πετρόμπεη. Ο Ηλίας του Πετρόμπεη σκοτώθηκε στα Στύρα Ευβοίας το 1822. Ο Ηλίας Κατσάκος, αν θυμάμαι καλά, τα είχε φτιάξει με την κόρη της Δούκισσας της Πλακεντίας.\nΓενικά οι Μαυρομιχάλαι ήταν όμορφοι και γι’ αυτό έλεγαν πως είχαν μια νεράιδα μεταξύ των προγόνων τους.\n27 Απριλίου, 2018 στις 13:06\n44 Πού τη θυμήθηκες την Καρωτή!\n27 Απριλίου, 2018 στις 13:08\nΒασιλοπούλα και ρήγας\nΔημοτικό τραγούδι Βασιλοπούλα και ρήγας\nΒασιλοπούλα αρμάτωσε ολόχρυση φεργάδα.\nΒάζει στην πρύμνη μάλαμα κι ατή της καπετάνιος.\nΤου ρήγα γιος την πολεμά με δυο και τρεις φεργάδες.\n-Σουλτάνα, δώσ’μου ’να φιλί και πάρε μια φεργάδα.\nΘέλεις την κόκκινη παρέ, θέλεις την φιλντισένια,\nθέλεις την ολοκρέμεζη που ’μαι κι ατός μου μέσα.\nΣουλτάνα, κολακευτική προσφώνηση, για τη …φεργάδα/βασιλοπούλα\n27 Απριλίου, 2018 στις 13:15\nΈχουμε κι αυτές τις φρεγάτες\n1 >>Φρεγάτα είναι και ένα θαλασσοπούλι των νότιων θαλασσών!\nΑνατρέχοντας στις πηγές αυτού του πλοίου, σημειώνουμε ότι η φρεγάτα και ελληνικά φεργάδα ή φεργάδι, είχε το όνομα της από το ομώνυμο πουλί της θάλασσας.\n27 Απριλίου, 2018 στις 13:19\nΒρακί δεν έχει ο κώλος μας, θέλει και φρεγάτες.\nΜια χώρα Ένα προτεκτοράτο με (καπιταλιστικούς) οικονομικούς δείκτες αντίστοιχους χώρας που μόλις έχει βγει από πόλεμο, θέλει ακόμα περισσότερα οπλικά συστήματα. Για να πειστεί η αγαθή και ζαλισμένη κοινή γνώμη μέχρι και φονικά σαλάχια από τιτάνιο και σιλικόνη έβγαλαν οι αβανταδόροι των εμπόρων όπλων, γνωστοί «έγκριτοι» δημοσιογράφοι. 😉\nΒρείτε την αντίφαση, «χώρα σε κρίση vs αγορά όπλων», συνδυάστε την με τον γεωστρατηγικό ρόλο που μας αναθέτουν παρέα με το κράτος της προηγούμενης ανάρτησης και βγάλτε τα συμπεράσματά σας.\nΕπί του προκειμένου πάντως, φρεγάτες με χρηματοδοτική μίσθωση (αλήθεια, σε ποιανού τα βιβλία εξόδων θα εγγράφονται τα σέρβις τους) πρώτη φορά βλέπω. 😀 😀\n27 Απριλίου, 2018 στις 13:35\n[…] Φρεγάτες βεβαίως διαθέτει το πολεμικό ναυτικό, τέσσερις τον αριθμό, τύπου ΜΕΚΟ (αγνοώ τι ειναι αυτό). […]\nMEKO® είναι κατοχυρωμένο εμπορικό σήμα …\nTo μόνο που θα γούσταρα θα ήταν ο «οπίσθιος προσαρμοζόμενος χώρος» (τέλος στο λίκνο) να είχε μπαρ, πισίνα και ξαπλώστρες, όπου σε μια από τις τελευταίες να ήμουν αραχτός και να τα’ λιαζα. Mια βόλτα σε μια ειρηνική και ερωτική (Λάμπρο ακούς;) με μια μετασκευασμένη φρεγάτα ΜΕΚΟ δεν θα μας έπεφτε και άσχημα. 😎\n27 Απριλίου, 2018 στις 13:36\nΠροτιμούμε τις ειρηνικές φρεγάτες…Σαν τη φρεγάτα της Έμιλι Ντίκινσον…\nΔΕΝ ΥΠΑΡΧΕΙ ΦΡΕΓΑΤΑ ΣΑΝ ΤΟ ΒΙΒΛΙΟ\n27 Απριλίου, 2018 στις 13:37\nΤζον σε πρόλαβα! ❤\n27 Απριλίου, 2018 στις 13:41\n53 Θα μπορούσε να είναι και χρησιδάνειο, δυο-τρεις βολές να γίνουν σε γυμνάσια με ακριβούς πυραύλους, σώθηκαν οι δανειστές! 🙂\n(Χρησιδάνειο, για τους μη γνωρίζοντες, είναι η παραχώρηση εξοπλισμού με προϋπόθεση την αγορά των αναλωσίμων του από αυτόν που το παραχωρεί)\n28 Αποκλείεται, θα κλείσουν το ιστολόγιο λόγω σεξιστικής συμπεριφοράς. Εκτός αν πείσουμε τις (ελάχιστες, σε ΚΨΜ ίσως υπάρχουν περισσότερες) γυναίκες της παρέας να συνεισφέρουν με αντίστοιχα σχόλια ή απαντήσεις, για να τηρηθεί η ισορροπία!\n27 Απριλίου, 2018 στις 13:48\n53/57 Με Airbnb ρε σεις, γνωστό πλέον το κόλπο 🙂\n27 Απριλίου, 2018 στις 13:51\nΜια βασιλική φρεγάδα\nμε μεταξωτά πανιά\nξάρτια, αντένες και κατάρτια\nλάμπουν μέσα στα νερά.\nΣκίζει ο θαλασσομάχος\nκι η μανούλα του στο μόλο\nτου φωνάζει στο καλό.\nΤραγουδάνε τα κορίτσια\nτο σκοπό του γυρισμού\nμα της θάλασσας οι δρόμοι\nείν’ στο χέρι του Θεού.\nανεμόσκαλες και στράλια\n27 Απριλίου, 2018 στις 13:57\nΩραία τα λεξιλογικά της φρεγάτας αλλά παρεμπιπτόντως για τους λάτρεις της ναυτικής περιπέτειας βγήκε πρόσφατα και ολοκληρώθηκε το The Terror και είναι εξαιρετικά εθιστικό!\n53. Μιά ζωή τά ίδια. Παλιότερα , πώς καί καλά… θά πάρουμε τήν Πόλη , μάς έβαλαν νά άγοράσουμε τίς «κωλάθρες» 🙂 (μεγάλα πυροβόλα όπλα) .http://katotokerdos.blogspot.gr/2014/06/blog-post_9.html\n27 Απριλίου, 2018 στις 14:15\nΝα περιγράψω ένα απίστευτο σκηνικό πειράγματος που έζησα το 1965.\nΒγαίνοντας από το σπίτι μου είδα να βαδίζει στο απέναντι πεζοδρόμιο μια από τις τρεις εισαγγελοπούλες της γειτονιάς, την τότε 18χρονη μικρότερηα μεν αλλά πλησιέστερα από όλες στα πατρικά ιδεώδη περί ηθικής. Ηταν ολίγον παχουλή, με αγελαδίσιο πρόσωπο και ένα βήμα που έμοιαζε με του τσολιά καθώς πέταγε ψηλά χέρια και πόδια. Σε κάθε έξοδό της υπήρχε κι ένα χάπενινιγκ με παρεξηγήσεις και τέτοια αλλά το σημερινό προβλεπότανε ιστορικό γιατι κολημένος στο ένα μέτρο πίσω της ήταν ο Σιδερωμένος, παρατσούκλι ενός καρδιοκατακτητή της περιοχής ο οποίος κάτι της ψιθύριζε χωρίς ανταπόκριση.\nΠλησίασα για να ακού και της έλεγε διάφορα όπως, Δεσποινίς γιατί δεν μου μιλάτε, πως είναι το ονοματάκι σας, τυφλός που είναι ο έρωτας, που και πότε θα σας ξαναδώ ενω η εισαγγελοπούλα είχε ήδη προσπεράσει την πλατεία Κυψέλης και κατέβαινε τον αριστερό (τότε) δρόμο της Φωκίονος Νέγρη. Τα λόγια του Σιδερωμένου πλήθαιναν όπως και οι ακολουθούντες το περίεργο ζευγάρι γιατί μύριζε πως κάτι θα γινότανε\n– Μα γιατί δεν μου μιλάτε δεσποινίς, τι θέλετε ν΄αυτοκτονήσω για χάρη σας, εγώ που λειώνω όταν σας βλέπω και σεις να μη μου δίνετε σημασία, ακούγονταν πλέον πιο δυνατά, τον έτρωγε το δίκιο του τον άνθρωπο.\nΠλησιάζοντας στο πάντοτε γεμάτο κόσμο Σελέκτ η εισαγγελοπούλα άρχισε… να το σκέπτεται «λες πραγματικά να του αρέσω, ποτέ δεν ξέρεις» και τέτοια. Παίρνοντας θάρρος από την παρουσία του πλήθους σταμάτησε μπροστά στα τραπεζάκια και τον ρώτησε\n– Πεστε μου επιτέλους τι θέλετε από μένα\n– Παλεύουμε ; την ρώτησε κι έπεσε το γέλιο της αρκούδας.\n27 Απριλίου, 2018 στις 14:25\nΚαι το πείραγμα του ωραίου με το καμπριολέ\n[και το αουτσάιντερ Γς με τον σκαραβαίο]\nΝεαρή συνάδελφος. Από τις ωραίες.\nΤην βλέπω μόλις βγήκα απ τη Σχολή να περπατά στο πεζοδρόμιο προς τη στάση του λεωφορείου. Θα την έπαιρνα, ως συνήθως, μέχρι το κέντρο, αλλά σήμερα σήκωνε πλάκα.\nΗταν κάποιος μάγκας με μια μπραντ νιου καμπριολέ Μερσεντές που της έκανε κόρτε.\nΑπτόητη, σοβαρή αυτή περπατάει αδιάφορη. Αυτός σταματάει, της λέει τα σχετικά και ξεκινάει πάλι για να καλύψει το κενό και πάλι τα ίδια. Σε ένα τέτοιο κενό προφταίνω και μπαίνω μπροστά του. Με το σαραβαλάκι μου, το φολκσβάγκεν με τον δεμένο με σύρμα προφυλακτήρα που κρέμεται.\n-Δεσποινίς, πάμε για καφέ;\nΜε βλέπει και κάνει τη σοβαρή. Ο από πίσω να τα έχει χάσει από την ξαφνική εμφάνιση του VW, που κάνει και φοβερό θόρυβο μιας και του λείπει και η μία εξάτμιση. Εγώ όμως απτόητος εκεί. Το αουτσάιντερ της συμφοράς.\nΜου κορνάρει να φύγω απ τη μέση. Να μην ενοχλώ τη κοπέλα, που ήταν και δύσκολη και δεν μου έδινε τάχα μου και σημασία.\n-Μα σας παρακαλώ. Γιατί δε μου απαντάτε;\n-Μα τι θέλετε κύριε;\n-Να μπεις μέσα. Με ωραίο τρόπο. Κι ανοίγω τη πόρτα.\nΚαι σταματάει δήθεν σαστισμένη. Με κοιτάζει και τον κοιτάζει. Μετά με ξανακοιτάζει σαν να συγκρίνει. Και τελικά μπαίνει μέσα!\nΣκάσαμε στα γέλια. Και τον βλέπω απ το καθρεφτάκι να βρίζει και να χτυπάει το μέτωπο του.\n27 Απριλίου, 2018 στις 14:26\n55-59 Ωραίες φρεγάτες Γιάννη!\n27 Απριλίου, 2018 στις 14:55\n54 – ☺☺☺ Μιά φορα εγώ, βολτίτσα έκανα με φρεγάτα, (από τα καλά του στρατού☺) με την Λήμνος 3 το 83, του κουτιού ήταν, ήταν για την άσκηση Παρμενίων, φύγαμε από Σαλαμίνα για Ικαρία κι ήμασταν, αραχτοί στην πρύμνη και τα λιάζαμε ενώ τα πιλάφια μας κοίταζαν σαν εξωγήινους.☺\nΤην νύχτα όμως τελείωσε το παραμύθι, μας άφησαν δυό μίλια από την ακτή για να βγούμε με τις φουσκωτές βάρκες κοπηλατώντας, το σκοτάδι ήταν πίσσα κι όπως ετοιμαζόμουν να κατέβω από την σχοινένια σκάλα στην βάρκα , θυμάμαι έναν ναύτη να μου λέει, – πού πάτε ρε φίλε με τέτοιο σκοτάδι, – στο νησί ρε, θα ψάξουμε να βρούμε τον Ίκαρο.☺\nΤο ερώτημα σύντροφε είναι άλλο, γιατί επιτρέπεται στην Γερμανία να φτιάχνει πολεμικά πλοία (αν και το συγκεκριμένο, νομίζω πως ήταν ολλανδικό) και απαγορεύεται στην Ελλάδα, και μην ακούσω από κανέναν παπαριές τύπου, η Ελλάδα δεν μπορεί.\nΌποιος ψάξει σοβαρά να μάθει τι γίνεται με το παγκόσμιο εμπόριο όπλων και πόσο μεγάλη δύναμη πάνω σε κράτη και κυβερνήσεις, έχουν οι βιομηχανίες όπλων, θα αλλάξει για πάντα την εικόνα που έχει για τον κόσμο και τις βεβαιόητες που μεγαλώνουμε.\nΠΟΛΥ ΠΑΡΑΜΥΘΙ ΧΑΦΤΟΥΜΕ ΡΕ ΓΑΜΩΤΟ.😕\n27 Απριλίου, 2018 στις 15:03\n47. Ο μύθος για τη νεράιδα πρέπει να ειναι δανεικός απο τους λουξεμβουργιανούς ή καλύτερα απο τους γάλλους. Λεγόταν ότι ο βασιλιάς της Κύπρου Γκι ντε Λουζινιάν είχε στεφανωθεί τη Μελουζίνα αφού πρώτα της είχε υποσχεθεί να μην είναι παρών όταν αυτή μπανιαριζόταν κάθε Σάββατο και όταν γεννούσε. Εννοείται ο Γκι κάποια στιγμή αθέτησε το λόγο του και αυτή έβγαλε μια κραυγή μεγάλη κι έφυγε μακρυά. Κάτι ανάλογο ίσχυε και για τον κόμη του Λουξ\n27 Απριλίου, 2018 στις 15:10\nΜια ενδιαφέρουσα 3D απεικόνιση της Αρχ. Κορίνθου, σε υψηλή ανάλυση\n27 Απριλίου, 2018 στις 15:45\n27 Απριλίου, 2018 στις 16:01\nΚαι μια μετάφραση του 55 που μου αρέσει περισσότερο. Συγκρίνετε με το πρωτότυπο και κρίνετε:\n27 Απριλίου, 2018 στις 16:06\nΠολὺ ὡραῖο θέμα καὶ τὸ σημερινό.\nΜὲ θάλασσα, μὲ γυναῖκες καὶ μπόλικο χιοῦμορ.\nΝὰ ξαλεγράρουμε λιγάκι. 🙂\n27 Απριλίου, 2018 στις 16:11\n>>Τη φρεγάτα «Ελλάς» την αγοράσαμε με δάνειο\nΗ εθνική φρεγάτα ΕΛΛΑΣ,\nδυο ανέκδοτα έγγραφα\nη ΕΛΛΑΣ παρηγγέλθη εις Αμερικανικά ναυπηγεία με τα χρήματα του δευτέρου δανείουμαζί με το ατμοκίνητον «Καρτερία» το οποίον εναυπηγήθη εις Αγγλίαν\n27 Απριλίου, 2018 στις 16:17\n@ 57 : A, το χρησιδάνειο εγώ το ξέρω μόνο με ακίνητα. Σου παραχωρώ ένα μέρος από μια δική μου έκταση, για να κατασκευάσεις ένα κτίριο που θα σε εξυπηρετήσει για κάτι. Μετά τη λήξη του χρησιδανείου, το ξηλώνεις, το μαζεύεις και φεύγεις και μου αφήνεις το οικόπεδο στην προτέρα κατάσταση (τώρα, πώς γίνεται αυτό, δεν ξέρω…)\n27 Απριλίου, 2018 στις 16:22\nΦυσικά, ξέρετε πώς βάφουν τις φρεγάτες και τα λοιπά πολεμικά πλοία, για της εκάστοτε επιθεωρήσεις.\nΓια λόγους ταχύτητας, μόνο την πλευρά που φαίνεται από το ναύσταθμο.\n(όπως εμείς κάποτε ασβεστώναμε στα πεζοδρόμια, μόνο το μισό κορμό των ευκαλύπτων, που ήταν ορατός από την άσφαλτο. Κι όταν πέρναγες από πίσω, τους έβλεπες όλους καφέ ! 🙂 )\n27 Απριλίου, 2018 στις 16:47\n73 Σοβαρά το λες;\n27 Απριλίου, 2018 στις 16:52\nΟ καθρέφτης ζωγραφίζει το πορτραίτο της,\nγια τα κατσαρά της καίει το καμινέτο της,\nφιγουρίνι ξεφυλλίζει για ένα φόρεμα,\nντεκολτέ να φανερώνει τ’ άσπρα της λαιμά,\nτο κραγιόν τα δυο της χείλια βάφει κρεμεζί,\nνα τα δει τ’ αγόρι απ’ τ’ αντίκρυ μαγαζί.\nΝα τα δει να παραγγείλει ούζα δεύτερα\nνα φυτρώσουνε στον ήλιο κόκκινα φτερά,\nκόκκινα φτερά στον ήλιο και καήκανε,\nοι δραγάτες στο περβόλι μπαινοβγήκανε,\nμέρα φεύγει κι άλλη μέρα κι ήτανε σαν ψες\nνυφικό που το ’χες τάξει και δεν το ’ραψες.\nτα φτιασίδια, τα κολιέ της, τα βραχιόλια της\nνα κοιτάει απ’ το κάδρο την παλιά γωνιά,\nέφυγε και ξαρματώθη σ’ άλλη γειτονιά,\nνύχτα βγήκε για σεργιάνι, νύχτα χάθηκε,\nάσπρο γιασεμί το λέγαν και μαράθηκε.\n27 Απριλίου, 2018 στις 16:54\nΥπάρχει στην ανάρτηση η φρεγάτα με τα όλα της…Δεν κατάλαβα ότι ήταν το ίδιο τραγούδι. 😇\n27 Απριλίου, 2018 στις 16:56\n@ 74 : Το δεύτερο με τους ευκαλύπτους, το έχω κάνει. Το πρώτο, το έχω ακούσει, και μια που δεν ήμουν ποτέ ναυταίος, ας επιβεβαιώσουν όσοι υπηρέτησαν εκεί…\n27 Απριλίου, 2018 στις 17:07\n72 Έπαιξε πολύ στα βιοχημικά, αιματολογικά κλπ εργαστήρια, οι εταιρείες που πουλούσαν αντιδραστήρια παραχωρούσαν τους αναλυτές στα δημόσια νοσοκομεία. Το σύστημα καταργήθηκε δια νόμου εδώ και κάμποσα χρόνια, έπεσε πολλή μάσα μέχρι τότε…\n27 Απριλίου, 2018 στις 17:08\n@74 Εμάς λησμόνησαν να μας το πούν πάντως, γιατί οι ναύτες στο πλοίο που υπηρέτησα το βάφανε ολόκληρο – γιά να εκπληρωθεί το ρηθέν «ό,τι κινείται το χαιρετάμε, ό,τι δεν κινείται το βάφουμε»\n27 Απριλίου, 2018 στις 17:09\n(και κάπου πρέπει να έχει πιάσει η σπαμοπαγίδα ένα comment γιά τις ΜΕΚΟ)\n27 Απριλίου, 2018 στις 17:11\nΠέστε και για τις φακλάνες κάτι\n27 Απριλίου, 2018 στις 17:13\nΑν οι φρεγάτες δεν γίνονταν φευγάτες, κάποιοι θα πλούτιζαν σήερα και κάποιοι θα πήγαιναν φυλακή αύριο.\nΕίναι χαρακτηριρστικό των οπλικών συστημάτων\n27 Απριλίου, 2018 στις 17:28\n81.Του περασμένου,μπορεί και του προπερασμένου αιώνα η φακλάνα! :\nκι οι τόσες οι πριγκήπισσες κι οι άλλες οι φακλάνες\nθε νάρθουνε στο σπίτι μου να γίνουν παραμάνες!\nΧλαμπαούνα,φάλαινα κοντινή της.\n82. Αμα δε γέρνουνε, καλές δεν τις λες 🙂\n27 Απριλίου, 2018 στις 17:30\n>ό,τι δεν κινείται το βάφουμε\nΩχ, τη βάψαμε!\n27 Απριλίου, 2018 στις 17:31\n» …οι ναύτες στο πλοίο που υπηρέτησα το βάφανε ολόκληρο – γιά να εκπληρωθεί το ρηθέν «ό,τι κινείται το χαιρετάμε, ό,τι δεν κινείται το βάφουμε» »\nΚαλά, τὸ πλοῖο ἦταν συνεχῶς ἀκίνητο; 🙂\n27 Απριλίου, 2018 στις 17:38\n@85 Μάλλον συνεχώς κινούμενο… ωστόσο το πλήρωμα έβαφε από τα υποφράγματα μέχρι την υπερκατασκευή – και τα ύφαλα στον δεξαμενισμό. Διοικητόπλοιο γάρ…\n27 Απριλίου, 2018 στις 17:55\n@86.Τό ᾿γραψα (τὸ #85) γιὰ νὰ πῶ τὸν ἐξυπνακισμό μου. 🙂\nΤὸ σχετικὸ ἀπόφθευγμα τὸ εἶχα ἀκούσει κι ἐγὼ τὰ παλιὰ ἐκεῖνα χρόνια (1975-78) ποὺ ὑπηρέτησα στὸ ναυτικό… ξηρᾶς.\n27 Απριλίου, 2018 στις 18:04\nΤο κλασσικό σφύριγμα θαυμασμού, ενίοτε άνευ άλλου σχολίου, χρησιμοποιήθηκε σε παλιά διαφήμιση:\n27 Απριλίου, 2018 στις 18:31\n«Πάντως, η ιστορία αυτή έδειξε για μια ακόμα φορά πόσο μικρά είναι τα περιθώρια κινήσεων που έχει η οποιαδήποτε ελληνική κυβέρνηση.»\nΗ «οποιαδήποτε» επιδέχεται άρθρο; Ή θα ήταν προτιμότερο: «…τα περιθώρια κινήσεων που έχει οποιαδήποτε ελληνική κυβέρνηση.»;\n27 Απριλίου, 2018 στις 18:35\nTo ΜΕΚΟ προέρχεται από το «Mehrzweck-Kombination», και είναι γερμανική (προφανώς) πατέντα. Είναι τύπος φρεγάτας, αλλά αναφέρεται και στον τρόπο κατασκευής της. Τα πλοία αυτού του είδους είναι φτιαγμένα από «κομμάτια» που μπορούν να αναβαθμιστούν, ή να αλλαχτούν χωρίς μεγάλη προσπάθεια – με άλλα λόγια χωρίς να ξηλώσεις το πλοίο για κάθε αναβάθμιση. Η αναβάθμιση αυτή γίνεται τόσο σε θέματα ηλεκτρονικών, όσο και οπλικών συστημάτων, μηχανικών μερών, κλπ. Αυτό βοηθάει – υποτίθεται – να μειωθεί το κόστος του σέρβις και της αναβάθμισης. Το «υποτίθεται» πάει στο ότι τα ανταλλακτικά και οι αναβαθμίσεις είναι από μόνες τους πανάκριβες. Στην Ύδρα είχαμε φάει τα ανταλλακτικά από το «Σπέτσες» (τή δεύτερη Φ/Γ ΜΕΚΟ του ελληνικού στόλου) πρίν ακόμα αυτή χτιστεί, γιατί δεν περίσσευαν να τα πάρουμε καινούργια, οπότε ψωνίζαμε από το μέλλον. Τέλος, το ΜΕΚΟ δηλώνει και την κλάση του πλοίου. Όλα αυτά τα ξέρω γιατί υπηρέτησα στην «Ύδρα», και λόγω ειδικότητας τα είχα μάθει/δεί/υποστεί. Έχει άρθρο και στην Βικιπαίδια (https://en.wikipedia.org/wiki/MEKO)\nΤέλος, οι φρεγάτες σήμερα έχουν κύριο στόχο τον ανθυποβρυχιακό και αντιαεροπορικό πόλεμο, λειτουργούν σαν πλοία συνοδείας και προστατεύουν στόλους και νηοπομπές. Κάνουν κατά βάση αυτό που έκαναν κάποτε τα αντιτορπιλικά. Τώρα τί «στόλο» προστατεύουν στην ελλαδίτσα που δεν έχουμε αεροπλανοφόρα, και τι ανθυποβρυχιακό πόλεμο κάνουν που δεν μπορούν να τον κάνουν ταχύπλοες κανονιοφόροι δεν το ξέρω, αλλά το ξέρουν οι Γερμανοί που μας τις πουλάνε, οι Γάλλοι που μας τις νοικιάζουνε και οι πολιτικοί μας που μας πείθουν να τις πληρώσουμε. Άλλωστε έχουν και οι Τούρκοι τέτοιες…\n27 Απριλίου, 2018 στις 18:37\n90 Πολύ ενδιαφέρον σχόλιο και ειχε πιαστεί στη σπαμοπαγίδα!\n89 Νομίζω πάει και με το άρθρο.\n83 Βυζαντινή η φακλάνα, υπάρχει στον Σπανέα, ποιος θα γράψει όμως αρθρο;\n76 Όμως σε αλλη εκτέλεση 🙂\nΣαν την νταρντάνα είναι και η νταϊλιάνα γυναίκα («Αυτό το καλοκαίρι μαύρο το πέρασα δεν είδα την Παγώνα, την αποθύμησα. Γειάσου Παγώνα μου, γειάσου νταϊλιάνα μου», όπως λεει ένα άλλο δημοτικό άσμα).\n27 Απριλίου, 2018 στις 18:39\n92, Κάτι συνέβη και είχα χάσει το σχόλιο 41. Πάντως στο 92 προστίθεται και η νταϊλιάνα\n27 Απριλίου, 2018 στις 18:57\n27 Απριλίου, 2018 στις 19:22\nΚάνουν υποναύαρχο [θποναυαρχίνα;] την Μπουμπουλίνα\n27 Απριλίου, 2018 στις 19:23\n27 Απριλίου, 2018 στις 19:38\nΚαι γιατί όχι κατ' ευθείαν ναύαρχο (ναυαρχίνα δηλαδή);\nΝα μην το δεχτεί η Μπουμπουλίνα 😀 pic.twitter.com/tQYInIBZ2h\n— IIAT (@IIAT39) April 27, 2018\n27 Απριλίου, 2018 στις 19:53\nΧαίρομαι για την Μπουμπουλίνα.\n27 Απριλίου, 2018 στις 20:08\nΟι Ρώσοι της απένειμαν τον τίτλο απο πολύ παλιά\n27 Απριλίου, 2018 στις 20:25\nΚι ο Θεόδωρος Μπουμπουλίνος\nΜην το διαβάσετε. Βλακεία είναι\n27 Απριλίου, 2018 στις 20:27\nΣτη λειτουργία του Σπανού. Ο Σπανέας ήταν σοβαρός, δεν έλεγε καλά λόγια 🙂\n27 Απριλίου, 2018 στις 20:30\nΣα γύφτος μες στα κάρβουνα, όλη την εβδομάδα\nτην Κυριακή στολίζεσαι σα ρούσικη φρεγάδα\nΣτιχάκια που στη Σίφνο τραγουδιούνται στο γνωστό «βαγζιτζέλο» που είπε και ο Λουκιανός\nΒρίσκεται και σε παραλλαγή στη Λευκάδα (αλλά δεν ξέρω τον σκοπό):\nΓαλαζοφορεμένη μου όλη την εβδομάδα\nτην Κυριακή στολίζεσαι σαν κόκκινη φρεγάδα\n27 Απριλίου, 2018 στις 23:04\nΜιας και δεν βλέπω επί του θέματος σχολιασμό, να πώ κάτι εκτός θέματος:\n«Χάθηκαν» 3,5 εκατ. ευρώ από τον αντικαρκινικό έρανο\nΠόση βρώμα ρε παιδιά αναδύεται ….. Και θράσος απύθμενο!\n27 Απριλίου, 2018 στις 23:40\nΣτο ναυτικό είθισται ο ναύαρχος να ειδοποιεί πότε θα κάνει επιθεώρηση ώστε να προλάβει ο διοικητής να φιάξει -καθαρίσει-βάψει όλη την διαδρομή του ναυάρχου και νάναι κι οι δυο ευχαριστημένοι κι έτοιμοι για την επόμενη προαγωγή. Αν βάφουν μια μεριά του πλοίου δεν ξέρω αλλά δεν το αποκλείω γιατί βάφανε μόνο τις προσόψεις των κτιρίων απ’ όπου θα πέρναγε ο ναύαρχος και εξαφάνιζαν ό,τι θα μπορούσε να ενοχλήσει το βλέμμα του από τον δόμο και το επανέφεραν φυσικά μόλις έφευγε.\nΓια πλοία δεν ξέρω δυό τρεις φορές έκανα κάτι κρουαζιέρες σαν συνοδός καθηγητής με κάτι οχηματαγωγά που θεωρούνται κρουαζιερόπλοια του ναυτικού, συμπαθητικά ήταν, καλό το φαγητό, το ουίσκι ανόθευτο μόνο στον καφέ δεν είχανε παπαγάλο που μου αρέσει αλλά να μη τα θέλουμε όλα δικά μας.Πλάκα είχε που βαράγανε την τρομπέττα ξκάθε που ανέβαινα ή κατέβαινα από το πλοίο.\nΜια φορά συμμετείχε το πλοίο «μας» σε μια άσκηση νάτο, ρίξανε κι ένα εξοσετ σ’ ένα ταλαίπωρο καΐκι, είχε κι αεροπλάνα που σε ξεκουφαίνανε κι έπρεπε να ανοίγεις το στόμα όταν περνάγανει το φράγμα του ήχου, λέγανε οι σοφοί.Πάντως δεν τάβλεπες καθόλου όταν ερχότουσαν απ’ την μεριά του ήλιου. Μετά πήγαμε σ’ ένα ταβερνάκι σ΄ένα χωριό της Σύρου για κουτσομουρίτσα και χταποδάκι,\nΚάποιους μήνες μετά βρέθηκα στον Λίβανο και ολοκλήρωσα τις πολεμικές μου σπουδές. Υπάρχουν πολύ χειρότερα (και πιο βρώμικα) πράγματα από τον πόλεμο, υποθέτω τα στρατόπεδα προσφύγων στην Λέσβο και αλλού.\n27 Απριλίου, 2018 στις 23:48\nΜια φορά όπως πλρωνόμαστε το (σεβαστό) μηνιάτικό μας με τον Βαγγέλη παρουσία του διοικητού, κοιταχτήκαμε κι αμέσως μου λέει\n– Παίζεις το μισθό σου μονά-ζυγά ;\n– Ζυγό το τελευταίο νούμεο από το πρώτο χιλιάρικο που θα βγάλεις\n– Πάρτα ρε αλλά κλέβεις\n– Γιατί εσύ είσαι μονάκιας, και είπες ζυγό !\nΚαι μου δίνει τον μισθό του μπροστα στα γουρλωμένα μάτια του διοικητή\n– Παίζεις το πάτσι ;\n– Στο ίδιο χιλιάρικο το τελευταίο νούμερο είναι ζυγό !\n– Πάρτα ρε !\nΤο απορημένο βλέμμα του διοικητή δεν περιγράφεται…αν ζει ακόμα θα προβληματίζεται.\n28 Απριλίου, 2018 στις 00:02\nΜε αφορμή την 27 Απριλίου 1941, που οι Γερμανοί μπήκαν στην Αθήνα, και σήμερα (χθες) άρχισαν σε πολλά «πατριωτικά» μπλογκ οι (ανα-)δημιοσιεύσεις για τον Κουκίδη (εδώ το β’ μέρος)….\n28 Απριλίου, 2018 στις 00:48\n101 Καλά λες!\n28 Απριλίου, 2018 στις 01:24\nΩχ, με βλέπω να μπλέκω, που είχα χρησιμοποιήσει ψευδώς το όνομά του, όταν ήταν αντιδήμαρχος Αθηνών ο πρώην Πρόεδρος του ΚΕΕΛΠΝΟ Γιάννης Πιερρουτσάκος:\n28 Απριλίου, 2018 στις 02:13\nΔεν ξέρω τι γίνεται στα υπόλοιπα σώματα, αλλά στο ναυτικό δεν σε παίρνει να μην βάψεις, ή να βάψεις μόνο την πλευρά που φαίνεται, γιά πολλούς λόγους :\nΠρώτα απ’ όλα, τα πλοία είναι δεμένα σε διπλανούς ντόκους. Η πλευρά που δεν θα έβαφες θα φαινόταν από το απέναντι πλοίο και, χώρια το ρεζιλίκι, το δώσιμο θα ήταν άμεσο και το κράξιμο ατελείωτο. Ύστερα, το βάψιμο δεν είναι γιά ομορφιά μόνο, αλλά γιά να αποφύγεις (και να καλύψεις) την σκουριά. Όλα τα πλοία καταπονούνται από την θάλασσα που τα γδέρνει και τους βγάζει το χρώμα και η μόνιμη υγρασία τα διαβρώνει απίθανα γρήγορα, οπότε το βάψιμο είναι αναγκαιότητα. Ο καλλωπισμός έρχεται τελευταίος, αλλά είναι κι αυτό ένα σοβαρό θέμα, κυρίως άμα υπολογίσεις την περηφάνεια που δέρνει το ΠΝ, (τους αξιωματικούς, όχι απαραίτητα τους ναύτες).\nΤέλος, υπάρχει ένας ακόμη λόγος που – σύμφωνα με τα λεγόμενα των «παλαιών» – πρέπει να βάφονται τα πλοία : η μπογιά βοηθάει να συγκρατηθούν οι λαμαρίνες, αλλιώς το πλοίο θα διαλυθεί λόγω παλαιότητας. Το μόνιμο παράδειγμα ήταν το αποβατικό «Ναυκρατούσα». Σε αυτό είχε υπηρετήσει ο πατέρας μου κάποια στιγμή το ’50 και το ’90 που πήγα εγώ ναύτης, το πλοίο παράμενε ακμαίο και φρεσκοβαμμένο… καί ο καθένας μπορεί να βγάλει τα συμπεράσματα του.\nΓιά όσους θα πούν πως απλά υπερασπίζομαι το όπλο που υπηρέτησα και πως η λούφα στο στρατό είναι παντοδύναμη, το μόνο που μπορώ να αντιτάξω είναι πως επειδή είμαι ναυτικός, σε όποιο πλοίο και να έχω πάει, το βάψιμο είναι στην ημερήσια διάταξη και η κυριότερη δουλειά του λοστρόμου και των ναυτών. Και αυτό, όπως είπα, είναι αναγκαιότητα.\n28 Απριλίου, 2018 στις 06:11\nΕντάξει βάφατε εσείς στο Ναυτικό τα πλοία. Βάφαμε όμως κι εμείς στην αεροπορία τα αεροπλάνα.\nΒάφαμε. Τρίχες απλώς φρεσκάραμε με έντονο κίτρινο χρώμα τα σημεία που έπρεπε να πατήσουμε στην άτρακτο και στα φτερά.\nΚι αυτό στην πίστα που ήταν αραγμένα κι όχι εν πλω [που ίσως κάνατε εσείς], ουπς εν πτήσει.\nΟ φίλος μου όμως ο Δημήτρης έβαφε κίτρινα και σπουργίτια. Για να τα κάνει καναρίνια!\nΕδώ όλη η ιστορία. Αν δεν την έχετε διαβάσει.\n28 Απριλίου, 2018 στις 07:21\nΟι (οθντκ) ορίτζιναλ βγάλανε ανακοίνωση στα πλαίσια των δηλώσεων του έχοντος ασυλία προέδρου τους :\n«12 Μαΐου είμαστε νταμπλούχοι!12 Μαϊου η Αθήνα κιτρινίζει από νωρίς! 14.00 η ώρα όλοι στην Ομόνοια. Πόδι Παοκτζή στην πόλη μας δεν θα πατήσει! Κονσέρβα και κατευθείαν γήπεδο για υποταγή αλλόθρησκοι ! ΑΕΚάρα για πάντα»!.\nΗ πρώτη σκέψη είναι πως πονηρέψανε οι καπότες και γ@μ@νε μόνες τους…\nΕπειδή όμως «συγκινήθηκε» ο (οθντκ) υφυπουργός Βασιλειάδης και «θυμήθηκε» πως υπάρχει και εισαγγελέας -ενώ όταν ο «τίγρης απειλούσε με πανό και δηλώσεις τους δικαστές έπαιζε πλέη στέσιον και δεν πήρε χαμπάρι- η πρώτη σκέψη εδώ είναι μας φταίει ο γάϊδαρος και βαράμε το σαμάρι.\nΜετά το περσινό φιάσκο όπου μόνο ανεγκέφαλος δεν κατάλαβε πως χέστηκε η αστυνομία αν οι άλλοι θα μαχαιρωθούν κι άφησε μια πεζογέφυρα αφύλακτη, έτσι και φέτος κάπου θα δείξει αδράνεια και πάλι «κάποια» ομάδα θα το πληρώσει, όπως συνήθως.Το να γίνει ο τελικός χωρίς θεατές για να μην έχουμε τιμωρίες ομάδων δεν είναι τόοοοοσο μακρινό το 2016 έγινε επί Πρώτης Φοράς Αριστεράς αλλά κάποιοι φροντίζουν κι για το επόμενο πρωτάθλημα, τι να σου κάνει το -2 στον ΠΑΟΚ μόνο του, το είπε (μέχρι και) ο Κούγιας !\nΟταν με το καλό μας απαλλάξει από τα καθήκοντά του ο υπηρέτης του πρώην ΠΟΚ να τον βάλετε στην φορμόλη να διατηρηθεί ως είδος…\n28 Απριλίου, 2018 στις 10:01